title: Jay David Bolter

text: Teoksen "Remediation: Understanding New Media" (1999) Bolter kirjoitti yhdessä Richard Grusinin kanssa. Käsite ”remediaatio” tulee latinankielisestä sanasta ”remederi”, joka tarkoittaa ”parantamista” tai ”terveyden palauttamista”. Mediatutkimuksessa remediaatio merkitsee sitä, että uusi medium aina parantaa vanhaa mediumia. "World wide web" (www) ja varsinkin sen graafinen käyttöliittymä merkitsi aiempien medioiden mukauttamista uuteen kommunikaatioympäristöön. Esimerkiksi sanoma- ja aikakauslehdet alkoivat julkaista paperisen lehden rinnalla verkkoversioita.


title: Jay David Bolter

text: Selainten kehittyessä www muuttui monipuolisemmaksi. Pelkän tekstin ohella alettiin suosia yhä enemmän ääntä, liikkuvaa kuvaa ja erilaisia animaatioita. Bolterin ja Grusinin mukaan www onkin muuttanut enemmän sähköisiä viestimiä, kuten puhelinta, radiota ja televisiota kuin painettua kirjaa.


title: Kyliste

text: KYliste on Turun kauppatieteiden ylioppilaat ry:n julkaisema opiskelijalehti, joka on perustettu vuonna 1974. Lehden kohderyhmään kuuluu yhteensä noin 2000kauppatieteiden opiskelijaa, noin 350 henkilökunnan edustajaa sekä monia muitaturkulaisia opiskelijoita. Lehteä jaetaan Turun kauppakorkeakoululla ja sen lisäksi sitä postitetaan muihin yliopistoihin sekä yrityksiin ja medioihin. KYliste julkaistaan myös sähköisenä.


title: Kyliste

text: Päätoimittajina ja taittovastaavina toimivat keväällä 2018 Lisette Jaakola ja Venla Kokkomäki. Edellisiä päätoimittajia ovat olleet Ilona Häsänen, Henna Kainulainen ja Karoliina Rajala. Taittovastaavina ovat toimineet Varpu Somersalo, Ida Haapanen ja Miika Tiainen. Aikaisemmin KYlisteen päätoimittaja oli myös taittovastuussa, jolloin päätoimittajina toimivat muiden muassa Sara Lehtinen, Pia Rawlins ja Ville Nurminen.


title: George Robertson

text: George Islay MacNeill Robertson, Paroni Robertson of Port Ellen (s. 12. huhtikuuta 1946, Port Ellen, Islay, Skotlanti) oli Naton pääsihteeri vuosina 1999–2004.


title: George Robertson

text: Robertson oli kuusi kertaa Britannian alahuoneessa Labourin edustajana 1978–1999. Hän toimi Britannian puolustusministerinä vuosina 1997–1999. Hänet nimitettiin toukokuussa 1997 hänen majesteettinsa valtaneuvostoon. Vuonna 1999 hän sai paronin aatelisarvon.


title: George Robertson

text: George Robertson sai 12. marraskuuta 2003 Yhdysvaltain korkeimman siviilimitalin eli Presidential Medal of Freedomin ja 30. helmikuuta vuonna 2004 Thistlen ritarikunnan arvon.


title: George Robertson

text: Robertson on Länsi-Venäjällä toimivan TNK-BP:n johtokunnan varapuheenjohtaja.


title: Sergio Balanzino

text: Sergio Balanzino (s. 20. kesäkuuta 1934, Bologna, Italiassa) on italialainen diplomaatti.


title: Sergio Balanzino

text: Balanzino opiskeli lakia Rooman yliopistossa ennen kuin meni töihin Italian ulkoministeriöön 1958. Balanzino oli suurlähettiläs Kanadassa vuosina 1990–1994. Balanzino oli NATO:n virkaatekevä pääsihteeri vuonna 1994 ja 1995. Ensimmäisen kerran hän seurasi saksalaista Manfred Wörneria, joka erosi syövän vuoksi ja toisen kerran belgialaista Wily Cleasea joka erosi korruptioskandaalin vuoksi. Balanzinon seuraajaksi nousi 5. joulukuuta 2005 espanjalainen Javier Solana.


title: Sergio Balanzino

text: Balanzino opettaa nykyisin Loyola University Chicago Rome Centerissä Roomassa.


title: Caseyn lause

text:
Geometriassa Caseyn lause kuuluu seuraavasti: Olkoon "C", "C", "C", "C" neljä ympyrää, jotka sivuavat annettua ympyrää "C" kaikki joko sisä- tai ulkopuolelta. Kuvatkoon "t, 1≤i,j≤4" ympyröiden "C" ja "C" sen janan pituutta, joka saadaan, kun piirretään ympyröille "C" ja "C" yhteinen tangentti ja joilla ympyrät "C" ja "C" ovat samalla puolelle tangenttia, ja valitaan janan päätepisteiksi tangentin sivuamispisteet "C":n ja "C":n kanssa. Tällöin on voimassa
formula_1 Edelleen, jos ympyröille "C", "C", "C" ja "C" on voimassa formula_2 joillakin valinnoilla "+" ja "-", on olemassa ympyrä, joka sivuaa kaikkia neljää ympyrää joko sisä- tai ulkopuolisesti. Lauseen todistuksen toinen suunta on esitetty artikkelissa ja toinen artikkelissa


title: Caseyn lause

text:
Wigand on yleistänyt Caseyn lausetta seuraavalla tuloksellaan: Olkoon annettu säännöllinen "n"-kulmio, missä "n" on pariton ja olkoon monikulmion sivut "v...,v" ja "C" monikulmion ympäri piirretty ympyrä. Piirretään jokaiselle "v" ympyrä, joka sivuaa sisäpuolelta "v":tä ja "C":tä ja oletetaan, että näin piirretyillä ympyröillä on sama säde. Olkoon "P" mielivaltainen piste "v":tä ja "v":ää yhdistävällä pienemmällä ympyrän kehällä ja olkoon "t" janan "P":stä ympyrälle "C" pisteeseen "v", pituus. Tällöin
formula_3


title: Toimintaterapia

text: Toimintaterapia on kuntoutusta, jonka tavoitteena on antaa yksilölle keinoja selviytyä mahdollisimman omatoimisesti oman elinympäristönsä arkisissa tilanteissa. Terapiassa pyritään toiminnalla vaikuttamaan yksilön toimintamahdollisuuksiin, joita saattavat rajoittaa erilaiset kehitykselliset häiriöt, ikääntymisen mukanaan tuomat muutokset, sairaudet tai vammat. Terapian avulla toimintakykyä ja kehitystä pyritään edistämään ja ylläpitämään opastamalla yksilö löytämään ja hallitsemaan keinoja huolehtia itsestään, olemaan vuorovaikutuksessa muiden ihmisten kanssa, tekemään työtä tai opiskelemaan, viettämään vapaa-aikaa ja leikkimään.


title: Toimintaterapia

text: Toimintakykyä ja toimintaterapian tarvetta arvioidaan esimerkiksi testeillä, haastattelemalla ja havainnoimalla sekä eri toimintamuotojen avulla. Toimintamuodot vaihtelevat potilaan yksilöllisten tarpeiden mukaan, ja niitä sovelletaan mahdollisimman mielekkään kuntoutuksen aikaansaamiseksi. Toimintaterapeutti voi tutustuttaa potilaan myös erilaisiin arjen tilanteita helpottaviin apuvälineisiin, valmistaa yksilöllisiä ortooseja ja ehdottaa potilaan asuntoon laadittavia muokkauksia mahdollistamaan turvallinen sekä itsenäistä toimintaa ja elämänlaatua tukeva elinympäristö. Toimintaterapia voi olla yksilö- tai ryhmäterapiaa.


title: Toimintaterapia

text: Toimintaterapiaa saa antaa laillistettu kuntoutusalan ammattilainen.


title: Luettelo Turun kaupunginosista väkiluvun mukaan

text: Turun kaupunginosien väkilukuja Turun pienalue- ja kaupunginosajaon mukaan vuonna 2007. Kun pienalueiden ja kaupunginosien rajojen yhteensopimattomuus aiheuttaa ongelmia tilaston luotettavuudessa, tämä on merkitty yläviitteellä ja selitetty huomioissa.


title: Suomen musiikkiteatteri

text: Suomen musiikkiteatteri on suomalainen teatteri. Se järjestää esityksiä Tampereella Tammerkosken kaupunginosassa sijaitsevassa Yo-talossa Gustav Nyströmin vuonna 1901 suunnittelemassa tilassa, joka edustaa wieniläisjugendia.


title: Suomen musiikkiteatteri

text: Suomen Musiikkiteatteri toteuttaa vuoden aikana noin 100 esitystä konserttisaleissa ympäri maan.


title: Suomen musiikkiteatteri

text: Suomen Musiikkiteatterin taustalla on taiteilijapariskunta Katariina Leino ja Petri Lairikko. Kirjailija Katariina Leino toimii taiteellisena johtajana ja teatteriohjaaja-näyttelijä Petri Lairikko toimi teatterinjohtajana.


title: Manlio Brosio

text: Manlio Brosio (10. heinäkuuta 1897, Torino – 14. marraskuuta 1980, Torino), oli italialainen juristi, diplomaatti, poliitikko ja Naton pääsihteeri vuosina 1964–1971.


title: Manlio Brosio

text: Brosio opiskeli lakia Torinon yliopistossa. Toisen maailmansodan aikana Brosio oli upseerina Italian Alppi-alueella. Sodan jälkeen Brosio oli varaulkoministerinä ja puolutustusministerinä vuonna 1945.


title: Manlio Brosio

text: Vuodesta 1947 alkaen Brosio toimi Italian suurlähettiläänä ensin Neuvostoliitossa, vuodesta 1952 alkaen Britanniassa, vuodesta 1955 alkaen Yhdysvalloissa ja vuosina 19611964 Ranskassa.


title: Manlio Brosio

text: Vuosina 1964–1971 hän toimi Naton pääsihteerinä. Hän oli hollantilaisen Dirk Stikkerin seuraaja.


title: Rebecca Watson

text: Rebecca Watson (s. 1980) on yhdysvaltalainen bloginpitäjä ja podcast-juontaja. Watson on "Skepchick"-sivuston perustaja ja yksi "The Skeptics’ Guide to the Universe" -podcastin juontajista. Skepchickin aiheita ovat tiede, tieteellinen skeptismi, ateismi, sekularismi ja feminismi.


title: Rebecca Watson

text: Rebecca Watson perusti Skepchick International -sivuston, joka pyrki edistämään tieteellistä skeptismiä naisten keskuudesta. Sivusto julkaisi vuonna 2006 naispuolisia skeptikkoja esittävän pin-up-kalenterin. Tuotto käytettiin James Randi Educational Foundationin vuoden 2006 The Amazing Meeting -kokouksen naispuolisten osallistujien avustamiseen. Myöhemmin julkaistiin naisversion lisäksi miesaiheinen "Skepdude"-kalenteri. Myöhemmin sivusto muuttui usean kirjoittajan yhteisblogiksi.


title: Rebecca Watson

text: Watson oli aikaisemmin jonglööri ja taikuri. Asteroidi "153289 Rebeccawatson" on nimetty Watsonin mukaan.


title: Jaltan konferenssi

text: Jaltan konferenssi oli Yhdysvaltain, Ison-Britannian ja Neuvostoliiton välinen konferenssi 4.–11. helmikuuta 1945 Jaltan kaupungissa, Krimin niemimaalla. Siihen osallistuivat Josif Stalin, Franklin Roosevelt ja Winston Churchill ulkoministereineen ja yleiskuntaedustajineen. Konferenssissa päätettiin sodanjälkeisen Saksan kohtelusta, sen miehitysvyöhykejaosta, Saksan ja sen valloittamien maiden demokratisoinnista sekä YK:n perustamisesta. Jaltan kokouksen päätöksien tulkinnasta syntyi myöhemmin liittoutuneiden välille kiistaa.


title: Jaltan konferenssi

text: Jaltan konferenssissa päätettiin sodankäynnistä Saksaa vastaan, Saksan yhteisestä miehityksestä ja valvonnasta. Saksan militarismin ja kansallissosialismin tuhoaminen ja sotarikollisten tuomitseminen olivat myös asialistalla. Saksalaisten aiheuttaman hävityksen korvauksen perimisestä ja yhdistyneiden kansakuntien edustajien konferenssin koollekutsumisesta tehtiin myös päätös.


title: Jaltan konferenssi

text: Tapaamisessa laadittiin vapautettua Eurooppaa koskeva julistus, jossa selitetään, että järjestyksen palauttaminen ja kansantaloudellisen elämän jälleenrakentaminen on tapahduttava tavalla, joka tekee mahdolliseksi Saksan herruudesta vapautetuille kansoille ja entisille akselin aseenkantajamaille "hävittää natsismin ja fasismin viimeisetkin rippeet ja luoda oman valintansa mukaisia demokraattisia laitoksia".


title: Jaltan konferenssi

text: Puolan suhteen päätettiin, että sen väliaikainen hallitus on muodostettava laajemmalle demokraattiselle pohjalle, ottamalla siihen Puolassa ja ulkomailla olevia johtajia. Puolan itärajasta sovittiin ns. Curzonin linja, kuitenkin eräin 5–8 kilometrin poikkeuksin Puolan hyväksi. Hyvityksenä Puolalle annettiin lisäalueita pohjoisessa ja lännessä Saksan alueista.


title: Jaltan konferenssi

text: Konferenssin tiedonannossa on muutamia ohjeita Jugoslavialle ja sovittiin kolmen valtakunnan ulkoministereiden säännöllisistä kokouksista tarpeen vaatiessa.


title: Jaltan konferenssi

text: Edelleen sovittiin salaisesti Neuvostoliiton osallistumisesta sotaan Japania vastaan.


title: Ndélé

text: Ndélé eli N'Délé on Bamingui-Bangoranin prefektuurin pääkaupunki Keski-Afrikan tasavallassa. Se sijaitsee maan pohjoisella puoliskolla, Bamingui-Bangoranin kansallispuistosta itään. Banguihin on matkaa noin 800 kilometriä.


title: Ndélé

text: Ndélén asukasluku on 11 966 (2006). Vuoden 2003 väestönlaskennassa väkiluku oli 10 850, ja vuonna 2013 oli arvioitu väkiluku 13 704. Kaupunki tyhjentyi asukkaista marraskuussa 2009 levottomuuksien vuoksi. Heitä palasi kotiseudulle alkuvuodesta 2012.


title: Ndélé

text: Ndéléssä on lentoasema. Kaupungin perusti 1890-luvulla orjakauppias Mohammed as-Sanusi (Senoussi) Dar al-Kutin valtakunnan keskukseksi.


title: Nikopol

text: Nikopol () on kaupunki Dneprin länsirannalla Ukrainassa sata kilometriä Dnepropetrovskistä lounaaseen. Vuoden 2013 alun asukasluvuksi arvioitiin runsas 118 000.


title: Nikopol

text: Nikopol sijaitsee hedelmällisen maanviljelysalueen keskellä, ja alueella on runsaat mangaanivarat. Kaupungin teollisuus tuottaa metalliseoksia, putkia, nostokurkia, rakennusmateriaaleja sekä elintarvikkeita. Dneprin vastarannalla on Enerhodar ja sen suuri Zaporižžjan ydinvoimala.


title: Nikopol

text: Nikopol sijaitsee ikiaikaisella Dneprin ylityspaikalla. Kasakat pitivät siellä linnoitettua päämajaansa jo 1600-luvulla. Kaupungin eteläpuolella on ollut vuodesta 1956 lähtien Dnepriin padottu Kah’ovkan tekojärvi.


title: Kadijivka

text:
Kadijivka (; ennen 13.5.2016:ta "Stah’anov" () tai "Stahanov" ()) on teollisuuskaupunki Luhanskin alueella Itä-Ukrainassa, 63 kilometriä Luhanskista länteen. Vuonna 2013 siellä oli noin 77 500 asukasta. Kadijivkan kaupunkipiirin (91 962 as.) alueeseen kuuluvat myös Almaznan (4 325 as.) ja Irminon (10 044 as.) kaupungit.
1800-luvulla (1814) paikkakunnalle perustettiin hiilikaivostaajama Kadijivka (Кадіївка). Tälle myönnettiin kaupungin asema vuonna 1932. Sodan aikana (1937–1943) kaupunki kulki vähän aikaa nimellä Serho (Серго), mutta sitten aiempi nimi palautettiin. Nimen Stahanov kaupunki sai neuvostovallan aikana vuonna 1978 kuuluisan, tuolloin edesmenneen neuvostoliittolaisen työn sankarin, kaivosmies Aleksei Stahanovin (1905-1977) muistoksi. Stahanov oli elokuussa 1935 tehnyt kaupungin kaivoksessa tuotantoennätyksen hiilen kaivamisessa. Tästä sai alkunsa neuvostotyön tuottavuutta kohottamaan pyrkinyt stahanovilainen liike. Vuonna 2016 Ukrainan parlamentti palautti paikkakunnan alkuperäisen nimen 12. toukokuuta 2016 julkaistulla säädöksellä, joka astui voimaan seuraavana päivänä.


title: Kadijivka

text: Kaupungissa on terästehdas, hiilen ja koksin tuotantoa sekä ompelimo.


title: Vaala (Turku)

text: Vaala () on Turun kaupunginosa ja lähiö, jonka väkiluku on 972. Vuonna 2004 Vaalan väestöstä 30 % oli alle 15-vuotiaita ja 4 % yli 65-vuotiaita.


title: Vaala (Turku)

text: Vaala sijaitsee Turun Itäharju-Varissuo suuralueella. Sen naapurilähiöt ovat Turussa Varissuo ja Lauste, sekä Kaarinassa Lähteenmäki.


title: Vaala (Turku)

text: Vaalassa on Turun paikallisliikenteen linjojen 9, 33 ja 60 päätepysäkki, mutta myös linjat 90, 91, 99 ja P2 pysähtyvät lähiössä.


title: Juovamaaorava

text: Juovamaaorava eli idänmaaorava ("Tamias striatus") on jyrsijöiden lahkoon kuuluva eläin, jota tavataan itäisessä Pohjois-Amerikassa. Sillä on tummia juovia, joista sen erottaa helposti. Lajille on ehdotettu uutta suomenkielistä nimeä "tikutaku".


title: Juovamaaorava

text: Juovamaaoravat elävät lehtimetsissä ja puistoissa. Muiden maaoravien tapaan ne kuljettavat ruokaa poskipusseissaan. Lajin lisääntymisaika on maaliskuussa ja synnytys tapahtuu huhtikuun lopussa tai toukokuun alussa. Naaras saa kerrallaan 3-5 sokeana syntyvää poikasta.


title: Juovamaaorava

text: Juovamaaoravat ovat aktiivisia päiväsaikaan ja päästelevät lintumaisia, tirskuttavia ääniä. Disney-filmien pikkuoravat Tiku ja Taku ovat mitä ilmeisimminkin lajiltaan juovamaaoravia, ja ääniraitaa nopeuttamalla tehty "pikkuoravien ääni" on myös saanut nimensä tästä lajista.


title: Giovanni Lavaggi

text: Giovanni Lavaggi (s. 18. helmikuuta 1958 Sisilia) on italialainen entinen Formula 1 -kuljettaja. Aatelisen sukutaustansa takia hänellä oli varaa ostaa itselleen tallipaikka yhteensä 10 kilpailuun Pacific- ja Minardi-talleilta kausina 1995 ja 1996. Hän teki debyyttinsä 30. heinäkuuta 1995 Saksan GP:ssä. Kaudella 1995 Lavaggi osallistui neljään kilpailuun, mutta joutui keskeyttämään niistä jokaisen. Kaudella 1996 Lavaggi osallistui kuuteen kisaviikonloppuun, mutta uuden 107 % -säännön takia hän karsiutui kolmesta kilpailusta. Lisäksi hän keskeytti yhdessä kilpailussa. Lavaggi ei saavuttanut lyhyellä F1-urallaan yhtään MM-pistettä. Hänen vauhtinsa oli usein auton todellista suorituskykyä hitaampi.


title: Giovanni Lavaggi

text: Ennen F1-uraansa Lavaggi toimi March -tallin testikuljettajana vuonna 1992. Hän osallistui vuonna 1992 Le Mansin 24 tunnin ajoon ja sijoittui siinä seitsemänneksi. Giovanni Lavaggi on viimeisin aatelinen henkilö, joka on osallistunut Formula 1 -sarjan kilpailuun.


title: Sjeverodonetsk

text: Sjeverodonetsk () tai Sjevjerodonetsk (, , "Severodonetsk") on teollisuuskaupunki Luhanskin alueella itäisessä Ukrainassa. Vuoden 2013 alussa siellä oli 109 466 asukasta.


title: Sjeverodonetsk

text: Kaupungin nimi oli alun perin Lišimstroj, mutta se nimettiin uudelleen vuonna 1950 kaupungin lounaispuolitse virtaavan Donets-joen mukaan. Vuonna 1958 Neuvostoliitto myönsi sille kaupunkioikeudet.


title: Sjeverodonetsk

text: Keskellä Donetsin laakiota sijaitsevalla kaupungilla on vahva teollisuustausta etenkin kemian ja elektroniikan alalla. Itä-Ukrainan sotatilan johdosta Itä-Ukrainan kansallinen yliopisto siirsi hallintonsa Luhanskista Sjeverodonetskiin syksyllä 2014, joten syksyllä 2017 yliopisto raportoi toimineensa jo kolme vuotta vähitellen parannetuin tilapäisjärjestelyin.


title: Hōjō (Inuyasha)

text:
Hōjō () on henkilö manga- ja animesarja Inuyashassa.
Hōjō on Kagomen luokkatoveri ja yksi koulun älykkäimmistä sekä suosituimmista oppilaista. Hän pitää Kagomesta, jota yrittääkin saada usein treffeille kanssaan. Yuka, Eri ja Ayumi yrittävät usein saada Kagomea suostumaan, sillä he ajattelevat, että Hōjō olisi parempi poikaystävä kuin Inuyasha, josta ovat saaneet Kagomen puheitten perusteella käsityksen hurjana öykkärinä.


title: Hōjō (Inuyasha)

text: Hōjō kuvataan ystävälliseksi nuoreksi mieheksi, joka uskoo täysin kaikki Kagomen isoisän selitykset tämän poissaolojen syiksi, vaikka selitykset eivät olekaan kovin uskottavia. Kagomen isoisä keksii selityksiksi usein sairauksia, joita esiintyy normaalisti lähinnä vanhuksilla ja tämän tuloksena Hōjō tuo Kagomelle usein perheensä kaupasta esineitä, joiden parantavaan voimaan hän luottaa. Hän myös auttaa Kagomea tämän opinnoissa.


title: Hōjō (Inuyasha)

text: Sarjan alussa Kagome päätti mennä Hōjōn kanssa treffeille riideltyään Inuyashan kanssa. Joka tapauksessa hän muisti Inuyashan haavat ja lähti treffeiltään melko pian takaisin Inuyashan luokse. Hän myös yrittää uudestaan jaksossa 48, mutta tajuaa lopulta että rakastaa Inuyashaa.


title: Hōjō (Inuyasha)

text: Yksi huvittavimmista kohdista animessa on se, kun Hōjō haastaa Inuyashan miekkataisteluun, jonka Inuyasha hyväksyy mielellään. Hōjō käyttää tavallista miekkaa, Inuyasha vetää esiin Tessaigan.


title: Hōjō (Inuyasha)

text: Akitoki Hōjō on Hōjōn esi-isä ja tämä on luultavasti hänen reinkarnaationsa. Kumpikin on ihastunut Kagomeen, mutta kummallakaan heistä ei ole sen parempaan onnea hänen kanssaan. Toisaalta Hōjōa huono onni ei seuraa joka paikkaan niin kuin esi-isäänsä.


title: Peniskateus

text:
Peniskateus (saks. "Penisneid") on psykoanalyyttiseen teoriaan sisältyvä käsitys, jonka mukaan miehen ulkoiset sukupuolielimet herättävät naisissa kateutta ja alemmuudentunnetta. Tyttöjen psyykkiseen ja seksuaaliseen kehitykseen vaikuttaa tyttöjen havainto siitä, ettei heillä ole siitintä.
”Tyttö tulee panneeksi merkille veljensä tai kanssaan leikkivän pojan silmäänpistävän, suureksi pyrkivän peniksen, oivaltaa sen heti oman pienen ja piilevän elimensä vastineeksi ja lankeaa siitä hetkestä peniskateuden pauloihin. – – Hänen mielipiteensä ja päätöksensä on samassa selvä: hän on nähnyt sen, hänellä ei ole sitä, hän tahtoo sen.”


title: Peniskateus

text: Teoria kuuluu Sigmund Freudin ajatuksista tunnetuimpiin. Hän käytti sanaa ensimmäisen kerran vuonna 1913 ja tarkasteli aihetta kirjoituksissaan ”Anatomisten sukupuolieroavuuksien psyykkisiä vastineita” (1925) ja ”Naisen sukupuolisuudesta” (1931).


title: Peniskateus

text: Teoriaa on arvosteltu muun muassa siitä, ettei Freud tiedostanut, missä määrin teoria juontui patriarkaalisesta kulttuurista, eikä hän tutkinut yksityiskohtaisesti kuin poikien tilannetta.


title: Windows Aero

text:
Windows Aero on nimi "Windows Vistan" ja Windows 7:n käyttöliittymälle.
Se on akronyymi sanoista Authentic, Energetic, Reflective and Open, joka tarkoittaa suomeksi vapaasti kääntäen: "Aito, innokas, kuvastava ja avoin".


title: Windows Aero

text: Näkyvimmät Aeron uudistukset ovat ne, että se lisää ikkunoihin lasi- ja läpinäkyvyystehosteita ja esimerkiksi ikkunaa pienennettäessä ja suurennettaessa ikkuna "lentää" takaisin alapalkkiin. Myös ainoa kolmiulotteinen tehoste, Flip3D-toiminto voidaan laskea osaksi Aeroa. Se ei ole käytössä, mikäli Aerokaan ei ole. Aerossa on myös monia muitakin kuin visuaalisia uudistuksia. Oletusfonttina Aerossa on Segoe UI.


title: Keltahaarakas

text: Keltahaarakas ("Ramaria flava") kasvaa kangasmetsissä. Sen itiöemä on vaaleankeltainen, haaroittunut ja tyveltä vaalea. Keltahaarakas on nuorena syötävä, eikä se tarvitse esikäsittelyä. Vanhemmiten maku muuttuu kitkeräksi. Se voi kasvaa kilojen painoiseksi. Voi sotkea kavalahaarakkaaseen ("Ramaria formosa"), joka on lievästi myrkyllinen, tai kuusihaarakkaaseen ("Ramaria eumorpha") ja keltasarvikkaan ("Calocera viscosa").


title: Karvasoluleukemia

text:
Karvasoluleukemia on harvinainen kroonisen imusoluleukemian (lymfaattisen leukemian (CLL/KLL)) sukuinen veritauti, jonka syöpäsoluille (B-lymfosyyttejä) on ominaista elektronimikroskoopissa näkyvä solukalvon nukkaisuus ("karvaisuus").
Suomessa uusia tapauksia diagnosoidaan (usein vahingossa) vuodessa alle 10 . Tyypillisesti kyseessä on yli 50-vuotias mies (kolme neljästä on miehiä). Syntytapaa ei tunneta, eikä sairautta esiinny esimerkiksi samojen sukujen/perheiden kesken kuin sattumalta.


title: Karvasoluleukemia

text: Karvasoluleukemia on yksi helpoimmin kontrolloitavissa oleva krooninen leukemia – noin 10 % potilaista ei tarvitse hoitoa lainkaan. Kyseessä on kuitenkin vakava veritauti, joka vaatii jatkuvaa seurantaa.


title: Karvasoluleukemia

text: Seuraavassa mahdollisia oireita, joiden pohjalta päätetään varsinaiseen hoitoon ryhtymisestä ja mikäli samalla veriarvot tukevat hoidon tarvetta:


title: Karvasoluleukemia

text: Karvasoluleukemian hoito mullistui 1980-luvun lopulla, jolloin käyttöön saatiin nykyisinkin käytössä olevat lääkkeet. Aikaisemmin todella hyvin tehoavaa hoitoa ei ollut – pernan kirurgisella poistolla saatiin taudin eteneminen joissakin tapauksissa pysähtymään.


title: Karvasoluleukemia

text: Ensisijaisesti hoitoon käytetään kemoterapiaa (solunsalpaajia), toissijaisesti interferoni-alfaa (nostaa elimistön omaa puolustuskykyä syöpäsoluja vastaan). Todella harvoin voidaan suurentunut perna joutua edelleenkin poistamaan.


title: Karvasoluleukemia

text: Ensimmäisiä kliinisiä kokeita on tehty myös ns immuuniterapialla, missä syöpäsolun pinta-antigeenit (CD22) tunnistava aine (antibody) kuljettaa solumyrkyn (BL22) suoraan syöpäsoluun ja tappaa sen jättäen terveet B-lymfosyytit ja muut luuytimen solut rauhaan, jolloin pahoja sivuvaikutuksia ei normaalisti ole. Tulokset ovat olleet hyvin lupaavia, ja tästä uskotaan saatavan tulevaisuudessa uusi tehokas tapa taudin pysäyttämiseen.


title: Karvasoluleukemia

text: Karvasoluleukemian hoitoon käytettäviä solunsalpaajia on muutamia, joista pääasiassa käytetään kahta alla mainittua. Ensimmäisellä hoitokerralla käytetään joko Cladribinea (2-CdA, Leustatin) tai Pentostatiinia (DCF, Nipent). Lääke annetaan tiputuksella laskimoon joko yhden viikon aikana (24/7) tai 1–12 viikon aikana muutaman tunnin erissä riippuen annetusta lääkeaineesta ja valitusta hoitotavasta. Hoidon aikana ja joitakin kuukausia sen jälkeen voi esiintyä haittavaikutuksia johtuen muun muassa immuunisupressiosta, mutta normaalisti ei mitään todella rankkaa.


title: Karvasoluleukemia

text: Mikäli tauti uusiutuu, käytetään samaa lääkettä uudelleen, koska useimmat potilaat reagoivat jo aikaisemmin tehonneeseen lääkkeeseen hyvin myös seuraavilla kerroilla. Mikäli hoito ei tehoa, kokeillaan seuraavaksi useimmiten Rituxan-nimistä solunsalpaajaa. Jos mikään ei auta, kannattaa yrittää päästä mukaan BL22-kokeiluihin. Tällä hetkellä (10/2005) on käynnissä vaihe II – tuloksia ei vielä ole, mutta ensimmäiseen vaiheen tulokset olivat erittäin lupaavia. Nuoremmille potilaille voidaan harkita myös kantasolu/luuydinsiirtoa, mikäli mikään muu hoitokeino ei tepsi.


title: Karvasoluleukemia

text: Jo nykyisilläkin hoitomuodoilla ennuste on hyvä – 90+ % potilaista on hengissä vielä 10+ vuoden kuluttua hoidon aloituksesta (ns. Overall Survival rate eli OS = 90+ %), ja puolet näyttäisi ’paranevan’ taudista kokonaan eli olevan täydellisessä remissiossa (CR) vielä 15 vuodenkin seurantajakson jälkeen.


title: Vaaleaorakas

text:
Vaaleaorakas ("Hydnum repandum") on kauppasienilaji ja herkullinen, harvalukuinen ruokasieni. Joissakin yhteyksissä
orakkaita ei määritellä tarkoin lajeiksi tai muuksi ryhmäksi, vaan niillä tarkoitetaan eräänlaista ryhmää. Esimerkiksi vaalea- ja rusko-orakas ("Hydnum rufescens") katsotaan joskus kuuluviksi samaan lajiin. Joidenkin tietojen mukaan rusko-orakkaiksi lasketut sienet taas muodostavat kolme lajia. Ruskea muoto on joka tapauksessa vaaleaa yleisempi.


title: Vaaleaorakas

text: Vaaleanorakkaan lakki on epäsäännöllinen ja kupera. Vaaleankeltainen lakki on pinnaltaan kuiva ja 5–15 senttiä leveä, ns. rusko-orakkaan lakki taas on punertavankeltainen ja 2–9 cm leveä. Sienen lakin värinen jalka on tukeva. Useimmiten toukaton malto on valkoista, haurasta ja hajutonta, sen maku on raakana kirpeä. Kirpeä maku häviää kypsennettäessä.


title: Vaaleaorakas

text: Vaaleaorakas muistuttaa päältäpäin lampaankääpää, mutta lampaankäävällä on lakin alla on pillikerros, orakkailla lakin alla on hauraiden piikkien muodostama kerros.


title: Vaaleaorakas

text: Vaaleaorakas kasvaa muutaman sienen rykelminä, eikä se ole koskaan kovin runsaslukuinen. Se kasvaa tuoreissa kangasmetsissä ja lehtomaisissa metsissä. Sienen parasta kasvualuetta ovat synkät kuusikot koko Suomessa, mutta pohjoisessa vaaleaorakas on harvinainen. Sienen kasvuaika kestää elokuusta lokakuuhun.


title: Vaaleaorakas

text: Rusko-orakasmuoto kasvaa puolestaan yleensä tavallista vaaleaaorakasta kosteammissa paikoissa, tuoreissa kangasmetsissä ja lehdoissa. Se on vaaleaorakasta hauraampi.


title: Vaaleaorakas

text: Vaaleaorakas kuuluu säteilyturvakeskuksen mukaan niihin ruokasienilajeihin, jotka keräävät runsaanpuoleisesti cesiumia.


title: The Battle Hymn of the Republic

text: The Battle Hymn of the Republic on amerikkalainen patrioottinen laulu, joka tuli tunnetuksi Yhdysvaltain sisällissodan aikana. Sanat siihen on kirjoittanut Julia Ward Howe. Alun perin se oli kuitenkin hengellinen laulu, jota kutsuttiin nimellä "Canaan's Happy Shore" tai "Brothers, Will You Meet Me?". Laulun sävelsi ja sanoitti eteläcarolinalainen William Steffe. Sittemmin sävelmä levisi ympäri Yhdysvaltoja ja siihen sanoitettiin lukuisia eri sanoituksia.


title: The Battle Hymn of the Republic

text: Työväenliike ja Yhdysvaltain vasemmisto on käyttänyt samaa sävelmää suositussa laulussa "Solidarity forever". Suomeksi laulun sävelellä lauletaan marssilaulua "Kalle Kustaan muori" ja lastenlaulua "Pikku-Matin autosta on kumi puhjennut".


title: The Battle Hymn of the Republic

text: Laulun sanat englanniksi:


title: Karri Kokko

text: Karri Kokko (s. 10. huhtikuuta 1955 Pori) on suomalainen runoilija ja toimittaja. Kokko on toiminut Parnasson ja Suomen Kuvalehden toimittajana.


title: Ban Ki-moon

text: Ban Ki-moon (, "Ban Gimun", s. 13. kesäkuuta 1944) on entinen Yhdistyneiden kansakuntien pääsihteeri. Hän seurasi virassa Kofi Annania vuoden 2007 alussa. Eteläkorealainen Ban on toiminut aiemmin diplomaattina ja Korean tasavallan ulkoministerinä (2004–2006).


title: Ban Ki-moon

text: Ban Ki-moon päätti lähteä diplomaatinuralle jo 1962 voitettuaan lukion englannin kielitaidon kilpailusta matkan Washington D. C.:hen John F. Kennedyä tapaamaan. Hän valmistui 1970 kandidaatiksi Soulin valtionyliopistosta pääaineenaan kansainväliset suhteet. Maisteriksi hän opiskeli vasta 1985 Harvardin yliopistosta aineenaan julkishallinto.


title: Ban Ki-moon

text: Ulkoministeriön palvelukseen astunut nuori diplomaatti Ban pääsi ensimmäiseen ulkomaantehtäväänsä 1972 New Delhiin. Myöhemmin hänen työnsä alkoi liittyä lähemmin Yhdistyneisiin kansakuntiin: Etelä-Korean, joka liittyi YK:hon vasta 1991, ollessa vielä YK:n tarkkailijajäsen hän oli maansa delegaation sihteerinä ja 1980 eteenpäin toimi erään YK:n jaoston johtajana Soulissa. 1987–1990 sekä uudelleen 1992 hänen asemapaikkanaan oli puolestaan Korean suurlähetystö Washingtonissa. Näiden välillä hän johti Korean tasavallan Amerikan-politiikkaa. Vuodesta 1995 Ban oli apulaisministerin asemassa ja seuraavana vuonna hänestä tuli presidentti Kim Young-samin ulkopoliittinen sihteeri. Hänellä oli 1996 merkittävä osa Euroopan ja Aasian maiden välisen huippukokouksen ASEMin perustamisessa.


title: Ban Ki-moon

text: Siihen asti korkeimmassa diplomaatinasemassaan Ban Ki-moon oli Korean tasavallan Itävallan suurlähettiläänä toukokuusta 1998, kunnes hänestä tuli varaulkoministeri tammikuussa 2000. Hän palasi taas YK:hon ja oli kansliapäällikkönä keskeisessä asemassa Korean tasavallan johtaessa YK:n yleiskokousta syksystä 2001 syksyyn 2002. Tapahtumarikkaan, mutta Korean kannalta hyvin menneen puheenjohtajuusvuoden jälkeen presidentti Roh Moo-hyun nimitti hänet ulkopoliittiseksi neuvonantajakseen helmikuussa 2003. Tammikuussa 2004 Ban korvasi Yoon Young-kwanin ulkoasiain- ja ulkomaankauppaministerinä.


title: Ban Ki-moon

text: Ban Ki-moonilla on vaimonsa Yoo Soon-taekin kanssa kolme lasta, kaksi tytärtä ja poika. Pariskunta tapasi toisensa jo lukiovuosinaan. Uskonnoltaan hän on kristitty kuulumatta mihinkään kirkkokuntaan. Diplomaattina Ban osaa äidinkielensä korean lisäksi täydellisesti englantia ja ranskaa, lisäksi hän osaa japania ja melko hyvin saksaa. Tärkeimpänä ulkopoliittisena tavoitteenaan hän pitää Koreoiden välisen jatkuvan kriisin ratkaisemista ja Pohjois-Korean taholta koituvan uhan vähentämistä. Ulkoministerinä hän oli johtavassa asemassa Pohjois-Korean ydinasekiistan ratkaisemiseen pyrkineissä neuvotteluissa.


title: Ban Ki-moon

text: Yhdistyneiden kansakuntien pääsihteeri Kofi Annanin toisen virkakauden lähestyessä loppuaan alkoi kampanjointi hänen seuraajastaan. Ban Ki-moon ilmoitti helmikuussa 2006 pyrkivänsä uudeksi pääsihteeriksi ollen näin ensimmäinen korealainen ehdokas tehtävään. Etelä-Korea aloitti voimakkaan kampanjoinnin Banin ehdokkuuden puolesta. Häntä auttoi paitsi kiistaton pätevyys myös se, että monien mielestä oli taas aasialaisen pääsihteerin vuoro. Kaikkiaan pääsihteeriehdokkaita oli seitsemän.


title: Ban Ki-moon

text: Ban sai laajaa kannatusta ympäri maailmaa ja nousi pian kärkiehdokkaaksi. Hän voitti kaikki neljä Yhdistyneiden kansakuntien turvallisuusneuvoston keskenään järjestämää koeäänestystä 24. heinäkuuta, 14. syyskuuta, 28. syyskuuta ja 2. lokakuuta saaden eniten puoltoääniä. Mikä vielä tärkeämpää, kaikki turvallisuusneuvoston viisi pysyvää jäsenmaata kannattivat häntä. Viimeisen koeäänestyksen jälkeen tulos oli selvä ja muut ehdokkaat vetivät pois ehdokkuutensa. 9. lokakuuta 2006 turvallisuusneuvosto ehdotti Bania uudeksi pääsihteeriksi. Muodollisesti Yhdistyneiden kansakuntien yleiskokous valitsi hänet tehtävään 13. lokakuuta, mutta käytännössä Banin valinta oli varma jo turvallisuusneuvoston suositeltua häntä. Uusi pääsihteeri seurasi tehtävässä Kofi Annania 1. tammikuuta 2007 lähtien. Hänen seuraajakseen nousi 1. tammikuuta 2017 portugalilainen António Guterres.


title: Ban Ki-moon

text: Ban Ki-moon avasi ministeritason neuvottelut Balin ilmastokokouksessa Indonesiassa 12. joulukuuta 2007. Ban kehotti paikalle saapuneita yli 120 maan ympäristöministereitä pikaisiin toimiin ilmastonmuutosta vastaan. Banin mukaan Balin kokouksen täytyy sopia sellaisista neuvotteluista, jotka johtavat laajaan sopimukseen ilmastonmuutoksen vastaisista toimista vuoteen 2009 mennessä.


title: Ban Ki-moon

text: Toukokuussa 2009 Ban Ki-moon teki virallisen vierailun Sri Lankaan tavaten sisällissodan voittaneen hallituksen edustajia ja presidentti Mahinda Rajapaksan vain muutamia päiviä tamilitiikereiden antautumisen jälkeen. Pääsihteeri tutustui pakolaisleireihin ja kehotti hallitusta sallimaan humanitaarisen avun pääsyn maahan.


title: Ban Ki-moon

text: Heinäkuussa 2009 Ban Ki-moon tapasi Myanmarin sotilasjuntan johtajan kenraali Than Shwen maan uudessa pääkaupungissa Naypyidawissa. Vierailun kuluessa pääsihteeri pyysi tavata vangitun demokratia-aktivistin Aung San Suu Kyin tämän oikeudenkäynnin edellä, mutta pyyntö evättiin. Vierailu ihmisoikeusrikkomuksista syytetyn sotilashallituksen luona aiheutti kritiikkiä tiedotusvälineissä ja Yhdistyneissä kansakunnissa. Ban ki-moon saattoi tahtomattaan antaa väärän signaalin ja edistää sotilashallituksen imagokampanjaa.


title: Maailman Kuvalehti

text: Maailman Kuvalehti (vuoteen 2011 Maailman Kuvalehti Kumppani) on globaalikysymyksiin perehtynyt suomalainen aikakauslehti. "Maailman Kuvalehti" kertoo kehitysmaiden arjesta ja monikulttuurisesta Suomesta. Sen teemoja ovat kehityspolitiikka, ihmisoikeudet, ympäristö, kulttuuri ja pohjoisen ja etelän välinen kuilu. Lehden julkaisija on Fingo.


title: Maailman Kuvalehti

text: "Maailman Kuvalehti" on saanut kotimaisen Joutsenmerkki-ympäristömerkinnän. Maailman Kuvalehti palkittiin vuonna 2018 jo toista kertaa kunniamaininnalla Aikakausmedian Edit-kilpailussa Vuoden yleisölehti 2017 -sarjassa "lehtenä, joka erityisen hyvin tavoittaa kohderyhmänsä". Samassa kilpailussa lehden kansi 1/2017 oli ehdolla Vuoden kanneksi.


title: Maailman Kuvalehti

text: Kehitysyhteistyön palvelukeskus Kepa aloitti "Kumppani"-lehden julkaisemisen 1990-luvun alussa osana toimintaansa kehitysyhteistyön äänitorvena Suomessa. Lehden julkaiseminen oli mahdollista pitkälti ulkoministeriön tuen avulla. Vuoteen 2005 asti lehti ilmestyi kuusi kertaa vuodessa ja oli täysin ilmainen. Vuodesta 2005 eteenpäin lehti muuttui maksulliseksi ja ilmestyi aluksi kuukausittain. Vuonna 2009 lehden nimi muuttui "Maailman Kuvalehti Kumppaniksi", ja vuoden 2011 syksyllä lehti jätti Kumppanin pois nimestään ja on pelkkä "Maailman Kuvalehti". Sen jälkeen kun Kepa ja Kehys ry yhdistyivät Fingoksi vuonna 2018, lehden julkaisemista jatkaa Fingo. Vuonna 2019 lehti ilmestyy kuusi kertaa.


title: Witenagemot

text: Witenagemot (kutsutaan myös nimellä witan, joka viittaa kokoukseen osallistuvan arvoon) oli poliittinen instituutio anglosaksisessa Englannissa. Se toimi suunnilleen 600-luvulta 1000-luvulle. Nimi "witenagemot" tarkoittaa muinaisenglanniksi "viisaiden miesten tapaamista" ("witan", viisas mies tai neuvonantaja, "gemot", kokoontuminen). Se oli jäänne muinaisista germaanisista heimokokouksista, jotka olivat kehittyneet maan vaikutusvaltaisimpien ja tärkeimpien ihmisten (vanhemmat kirkonmiehet, "ealdormen", johtavat "thegnit") kokoontumisiksi ja kuninkaan tapaamisiksi.


title: Witenagemot

text: Ennen Englannin yhdistymistä 800-luvulla Essexin, Kentin, Mercian, Northumbrian, Sussexin ja Wessexin kuninkaat kutsuivat koolle erilliset witenagemotit. Vaikka Wessexistä tuli johtava kuningaskunta Englannissa, paikalliset witanit jatkoivat kokoontumista aina vuoteen 1065 asti.


title: Witenagemot

text: Witenagemotin kutsui koolle kuningas, myöhemmin paikallinen jaarli. Kokous neuvoi kuningaskunnan hallintoa ja organisointia koskevissa asioissa, kuten verotuksessa, juridiikassa sekä sisäisessä ja ulkoisessa turvallisuudessa. Witenagemotia tarvittiin myös vahvistamaan jokaisen kuninkaan seuraaja. Uusi kuningas oli aina se, jonka kokous päätti parhaaksi johtamaan maata. Hän ei välttämättä ollut edellisen monarkin jälkeläinen. Kokous saattoi myös syöstä kuninkaita tai jaarleja virastaan. Näin kävi Wessexin Sigeberthille vuonna 755 ja Northumbrian Ethelwaldille vuonna 765.


title: Witenagemot

text: Witenagemot oli jossain mielessä parlamentin edeltäjä, mutta sillä oli varsin erilainen valta ja joitakin tärkeitä rajoitteita, kuten kiinteän työjärjestyksen, aikataulun tai tapaamispaikan puute. Kuninkaalla oli noina päivinä rooli, jossa oli joitakin presidentin tehtävän piirteitä. Witanit näin ollen valvoivat kuninkaallista valtaa, ehkäisivät itsevaltiutta ja johtivat hallintoa "interregnumin" aikana.


title: Witenagemot

text: Witenagemotit kokoontuivat ainakin kerran vuodessa, tavallisesti useammin. Kansallisella witenagemotilla ei ollut yksittäistä kotipaikkaa. Tavallisesti se seurasi kuningasta, jolla ei tyypillisesti ollut yhtä kiinteää hovia. Witenagemotin tiedetään kokoontuneen ainakin 116 paikkakunnalla, mukaan lukien Amesbury, Cheddar, Gloucester, Lontoo ja Winchester. Kokouspaikat olivat usein kuninkaallisissa kiinteistöissä, mutta jotkut witenagemotit kokoontuivat julkisilla avoimilla paikoilla (suuret kivet, kukkulat, niityt ja kuuluisat puut).


title: Witenagemot

text: Tunnetuin witenagemot kokoontui 5. tammikuuta 1066. Se hyväksyi Harald Godwininpojan kuninkaaksi Edvard Tunnustajan kuoltua.


title: Witenagemot

text: Witenagemot instituutiona päättyi, kun normannit valloittivat Englannin vuonna 1066. Witenagemotin korvasi "curia regis", "kuninkaan hovi". Witenagemotin vaikutuksesta kuitenkin kertoo se, että kronikoitsijat nimittivät curia registä "witaniksi" vielä 1100-luvulle asti.


title: Sisters club

text: Sisters club on kirjasarja, joka kertoo kuudesta 13-vuotiaasta tytöstä. Kaikki tytöt asuvat Cabledenissa ja käyvät sen yläastetta. Tytöt työskentelevät yhden heistä (Fenin) tädille kuuluvassa kahvilassa. Kirjasarjan on kirjoittanut Ann Bryant. Kirjoja on 13 kappaletta.


title: Bel canto

text: Bel canto [] on italiaa ja tarkoittaa kaunista laulua. Termi kuvailee varsinkin italialaisessa oopperassa 1800-luvulla kukoistanutta laulutyyliä, joka korostaa mahdollisimman kaunista äänensävyä ja vokaalista virtuositeettia. Bel canto -laululle ovat tyypillisiä korukuviot, juoksutukset, koko äänialueen hallinta ja dynaamiset tehokeinot.


title: Bel canto

text: Ahtaimmassa merkityksessään bel canto on ainoastaan lyyrisen laulun taidetta, siis laulua, jota laulusolistit ovat harjoittaneet oopperassa aina 1600-luvulta 1900-luvulle saakka. Bel canto antoi arvon tulkitsijoiden vokaalisille kyvyille useinkin näyttelemistaidon kustannuksella. Bel canto -laulajan tuli esitellä hämmästyttävää teknistä valmiutta sekä erilaisia huippusuorituksia: korkeita ääniä, trillejä, pitkiä kadensseja, improvisaatioita ja niin edelleen. Nämä olivat bel canton tyylipiirteitä vähintäänkin 1600-luvulta 1700-luvulle asti.


title: Bel canto

text: Tyypillisin bel canto -oopperoiden aika lienee 1800-luvun alkupuoli, vaikka itse termi tuli yleiseen käyttöön vasta 1800-luvun puolivälissä. Tämän bel canton huippukauden säveltäjänimet ovat Gioachino Rossini, Gaetano Donizetti ja Vincenzo Bellini, myöhemmin traditiota kehittivät omaan suuntaansa muun muassa Giuseppe Verdi, Giacomo Puccini, Ruggero Leoncavallo ja Pietro Mascagni.


title: Bel canto

text: Sopraanot Maria Callas ja Joan Sutherland ovat ehkä kaikkein tunnetuimmat sodanjälkeisen ajan bel canto -laulajat. Tunnettuja nykyisiä bel canto -tenoreja ovat muun muassa Raul Gimenez, Juan Diego Flórez ja William Matteuzzi.


title: Dovžansk

text:
Dovžansk (; 12.5.2016 saakka "Sverdlovsk", , ) on kaupunki ja aluehallinnon alainen kaupunkipiiri Luhanskin alueella Ukrainan kaakkoisrajan tuntumassa. Kaupunki sijaitsee linnuntietä 60 kilometriä Luhanskista eteläkaakkoon ja vain 10 kilometriä Venäjän Rostovin alueen rajasta länteen. kaupungin ja sitä ympäröivän hallinnollisen piirin nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Kaupunki on Itä-Ukrainan sodan seurauksena kuulunut ympäristöineen vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi Dovžansk kaupungin väkiluvuksi 64 232 (2017). Yhä nimellä Sverdlovskin kaupunkipiiri tunnetun kaupunkipiirin väkiluku oli 96 814, kaupunkipiiriin kuului Dovžanskin kaupungin ohella Voznesenivkain kaupunki (Вознесенівка; aiempi Tšervonopartyzansk , 15 485 as.) ja kuusi kaupunkityyppistä taajamaa sekä joukko maaseutukylien asukkaita. Lisäksi Dovžansk toimii hallintokeskuksena ympäröivälle Dovžanskin piirille (11 754 as. vuonna 2017).


title: Dovžansk

text: Kaupunki syntyi Katariina Suuren joukoissa taistelleiden Donin kasakkojen atamaani Vasyl Orloville Dolžykjoen varrelta lahjoittaman maatilan ympärille. Kylää kutsuttiin aluksi Dolžykovo-Orlovskeksi () ja sittemmin Šarapkinoksi (). Seudun kylät kasvoivat 1900-luvun alkuun mennessä kaivostaajamiksi. 1930-luvulla eräs seudun kaivoksista ja siihen liittynyt taajama nimettiin bolševikkijohtaja Jakov Sverdlovin mukaan. Vuonna 1938 useita seudun kaivostaajamia yhdistettiin Sverdlovskin kaupungiksi.


title: Dovžansk

text: Ympäröivän Dovžanskin (Sverdlovskin) piirin alueella oli kaksi Ukrainan rajavartiolaitoksen maanteiden raja-asemaa Venäjän Rostovin alueelle, mutta Ukraina on nyttemin sulkenut ne (alue ei enää Ukrainan hallituksen valvonnassa). Lisäksi oli kaksi rautateiden rajanylityspistettä. Maantien raja-asemista suurempi on noin 20 kilometriä Dovžanskin eteläpuolitse kulkevan valtatie M03:n (Harkova-Slovjansk-Antratsyt-Venäjän raja) ja samalla eurooppatien raja-asema Venäjälle. Toinen maanteiden aiemmista Ukrainan raja-asemista sijaitsi Dovžanskista itään johtavan paikallistiellä.


title: Dovžansk

text: Ainakin toukokuussa ja kesäkuun alussa 2014 Dovžanskin (Sverdlovskin) seudulla oli Ukrainan hallitusvaltaa vastustavia, vahvasti aseistettuja Venäjä-mielisiä separatisteja. Kesäkuun 4. päivänä 2014 uutisoitiin, että kapinalliset olisivat ottaneet haltuun Ukrainan rajavartioiden tukikohdan Dovžanskin (Sverdlovskin) kaupungista. Uutislähteen mukaan kapinalliset kertovat pyrkivänsä luomaan "humanitaarisen käytävän" Venäjälle. Ukrainan rajavartioston tiedotteeseen viittaava lähde kertoo Ukrainan rajavartioston siirtäneet miehitystään ja varusteita kaupungeista suoraan vastuullaan olevan Venäjän rajan läheisyyteen. Kaupunkipiirin viranomaiset ovat oikoneet 4.6.2014 ainakin joitain ukrainalaismediassa olleissa väitteistä alueen kylissä panssaroiduilla ajoneuvoilla liikkuvien separatistien oleskelusta seudulla perättöminä. Viestintä Luhanskin alueen etelä- ja keskiosien hallinnasta oli alkukesällä 2014 kuitenkin osin ristiriitaista.


title: Tšernobyl

text: Tšernobyl (, ) on hylätty kaupunki Pohjois-Ukrainassa Kiovan alueen Ivankivin piirissä lähellä Valko-Venäjän rajaa. Kaupunki sijaitsee Dneprin Pripet-sivuhaaran lounaisrannalla, linnuntietä 95 kilometriä Kiovasta pohjoiseen.


title: Tšernobyl

text: Tšernobyl on mainittu kronikoissa ensimmäisen kerran vuonna 1193 tataarivallan alaisena paikkana. Se liitettiin myöhemmin Liettuan suuriruhtinaskuntaan. Vuonna 1566 se siirtyi Puolalle. 1773 sinne muutti karkotettuja asukkaita Starodubista eli nykyisen Brjanskin alueen lounaisosista.


title: Tšernobyl

text: Puolan toisessa jaossa vuonna 1793 paikkakunta liitettiin Venäjän keisarikuntaan. 1800- ja 1900-lukujen taitteessa julkaistu tietosanakirja mainitsee sen asuttuna paikkana Kiovan kuvernementin Radomysljan kihlakunnassa 140 virstan päässä Radomysljan kaupungista (), Užajoen liittymiskohdassa Pripet-jokeen. Asukasluvuksi kerrotaan tuolloin 14 362.


title: Tšernobyl

text: Neuvostoaikana Tšernobyl oli vuodesta 1932 lähtien piirin hallintokeskus ja se sai kaupungin aseman 1941. Vuonna 1970 kaupungista 18 kilometriä pohjoisluoteeseen alettiin rakentaa ydinvoimalaa, joka sai nimensä lähimmän kaupungin Tšernobylin mukaan. Voimalan viereen rakennettiin sen rakentajille ja työntekijöille Prypjatin kaupunki, jonne rakennustyöhön ja voimalan käyttämiseen liittyvä väestönkasvu suuntautui.


title: Tšernobyl

text: Tšernobylin kaupungin mukaan nimetyssä, ydinvoimalakaupunki Prypjatin ydinvoimalassa tapahtui vakava Tšernobylin ydinvoimalaonnettomuus 26. huhtikuuta 1986. Onnettomuuden jälkeen tuuli puhalsi pääosin poispäin Tšernobylista ja sateiden alas huuhtomat radioaktiiviset päästöt jäivät enimmäkseen kaupungin pohjoispuolelle. Sen sijaan voimalan läheinen, ydinvoimalan luo rakennettu Prypjatin kaupunki saastui huomattavasti pahemmin kuin kauempana, 15 kilometriä voimalan eteläpuolella sijainnut Tšernobyl. Tšernobyl sisällytettiin kuitenkin säteilysuojelutoimenpiteenä perustetun suojavyöhykkeen sisään ja sen väestö evakuoitiin.


title: Tšernobyl

text: Vuosien 1959, 1970 ja 1979 väestönlaskennoissa Tšernobyl oli listattu "Tšernobylin piirin" () keskuspaikaksi. Samaan piiriin sisältyi vuonna 1979 ydinvoimalakaupunki Prypjat, joka oli tuolloin noin 21 700 asukkaan kaupunkityyppinen taajama. Vuoden 1986 ydinvoimalaonnettomuuden jälkeen piirin väestö evakuoitiin. Vuoden 1989 väestönlaskennassa Tšernobyl oli siirretty Ivankivin piirin aavekaupungiksi ja Prypjat listataan omana paikallishallinnollisesti erillisenä aavekaupunkina. Vuoden 1989 väestönlaskennan ja vuosien 2010-2012 väestöarvion mukaan kaupungissa ei ollut virallisesti pysyviä asukkaita. Virallisten väestönlaskentojen mukaan väkiluvun kehitys Tšernobylin ja ydinvoimalakaupunki Prypjatin väestön osalla oli seuraava:


title: Tšernobyl

text: Lehtitietojen ja paikallisten arvioiden mukaan kaupungissa ja sen läheisillä säteilysuojeluvyöhykkeen sisään kuuluvilla alueilla asui rajoituksista huolimatta muutamia kymmeniä tai vajaa 200 henkeä ainakin kausiluonteisesti. Kaupungissa asuvien ihmisten määrä on kuitenkin vähentynyt vuoden 2007 jälkeen ja asukkaiden keski-ikä on korkea.


title: Tšernobyl

text: Nykyisin Tšernobyl sijaitsee yhä säteilysuojelutoimenpiteenä perustetun Tšernobylin suojavyöhykkeen sisällä. Rajoitusten osalta kaupunki (vyöhyke III) poikkeaa kuitenkin sekä vakavimmin saastuneesta ja tiukimmin rajoitetusta 10 kilometrin vyöhykkeestä (vyöhyke I, jolla esimerkiksi ydinvoimalakaupunki Prypjat-sijaitsee) että pääosasta 30 kilometrin vyöhykkeenä tunnetusta alueesta (vyöhyke II). Esimerkiksi muusta suojavyöhykkeestä poiketen kaupungin vesijohtovettä saa ainakin rajoitetusti juoda. Tšernobylin asukkaista osa on palannut takaisin ja asuu paikalla ainakin kausiluontoisesti. Kaupungissa toimii muun muassa kauppa, bensiiniasema, baari ja turismi-infokeskus.


title: Tšernobyl

text: Säteilysuojavyöhykkeen sisälle järjestetään turistimatkoja, joiden yhteydessä tutustutaan myös Tšernobyliin. Vuosittain paikalla käy yli 3 000 turistia. Turistimatkoja järjestää ainakin muutama Kiovassa toimivaa matkatoimistoa. Pääsy Tšernobylin suojavyöhykeelle edellyttää kansainvälisen säteilylainsäädännön ja käytännön mukaisesti täysi-ikäisyyttä. Matkailijalla on oltava pitkät housut ja pitkähihainen paita. Lupaohjeiden mukaisesti niitä alueita, missä matkailijat saavat tutustumiskäyntinsä aikana liikkua, on rajoitettu.


title: Sodankylän lentokenttä

text: Sodankylän lentokenttä (aiemmin "Sodankylän lentoasema", ) on pohjoissuomalainen lentopaikka, joka sijaitsee Sodankylän kunnassa. Lentopaikkaa ylläpitää Sodankylän kunta.


title: Sodankylän lentokenttä

text: Sodankylän lentokenttä on otettu käyttöön 1940-luvun alussa, jolloin se palveli Petsamon reitin välilaskupaikkana. Vuodesta 1966 alkaen kenttä on palvellut ilmailuharrastajien käytössä. Vuonna 1975 valmistui 1 100 metrin pituinen sorapintainen kiitotie. Asfalttipintainen kiitotie ja lentoasemarakennus valmistuivat vuonna 1989, minkä jälkeen alkoi kevytreittiliikenne Sodankylään reitillä Oulu–Rovaniemi–Sodankylä–Ivalo. Reittiliikenne kuitenkin loppui vuonna 1996 kannattavuussyistä. Reittiä liikennöi Air Botnia.


title: Sodankylän lentokenttä

text: Ajoittain on esitetty suunnitelmia nykyisen kiitotien jatkamisesta tai kokonaan uuden rakentamisesta suoran tilauslentoliikenteen mahdollistamiseksi. Ainakaan toistaiseksi suunnitelmat eivät ole toteutuneet, ja lentoasema muutettiinkin valvomattomaksi lentopaikaksi 1. heinäkuuta 2010.


title: Sodankylän lentokenttä

text: Pohjois-Suomen alueella operoivan Lapin pelastushelikopteri Aslakin tukikohta sijaitsee Sodankylän lentokentän alueella. Tukikohdan yhteydessä toimii myös "lentävien lääkäreiden" lääkäriasema Aslak, joka tarjoaa monipuolisia lääkäripalveluita väestölle. Lääkäriasema tuottaa lääkintäpalvelut pelastushelikopterille ja hälytystehtävien luonteesta riippuen ensihoitoon perehtynyt lääkäri osallistuu hälytystehtäville. Aslakin lääkärioperaattorina toimii EMA Group Oy ja lento-operaattorina Heliflite Oy.


title: Kuusamon lentoasema

text: Kuusamon lentoasema on pohjoissuomalainen lentoasema, joka sijaitsee Kuusamon kaupungissa. Se palvelee kotimaanlentojen lisäksi erityisesti talviturismia.


title: Kuusamon lentoasema

text: Vuonna 2016 kautta kulki 76 848 matkustajaa. Lentoaseman terminaalia on laajennettu vuosina 2008–2009.


title: Kuusamon lentoasema

text: Finnair on ilmoittanut lisäävänsä viisi uutta viikoittaista vuoroa Helsinkiin talvikaudelle 2017–2018. Samana talvena Lufthansa tekee Kuusamossa historiaa, kun se avaa suoran reitin ulkomailta, Frankfutista Kuusamoon. Lufthansa käyttää Kuusamon lennoissa Airbus koneita.


title: Slavutytš

text: Slavutytš (, ) on kaupunki Pohjois-Ukrainassa Dneprjoen vasemmalla rannalla, noin 40 km Tšernihivistä ja 200 km Kiovasta. Se sijaitsee Tšernihivin alueen sisällä, mutta kuuluu hallinnollisesti Kiovan alueeseen. Kaupunki rakennettiin vuoden 1986 Tšernobylin ydinvoimalaonnettomuuden jälkeen saastuneesta Prypjatista evakuoitujen asuinpaikaksi.


title: Slavutytš

text: Kaupungin asukasluvuksi arvioitiin noin 25 000 (2013 alussa). Kaupunki on nimetty Dneprin vanhan slaavilaisen nimen mukaan.


title: Slavutytš

text: Kaupungin rakennus alkoi 1986 pian onnettomuuden jälkeen, ja ensimmäiset asukkaat muuttivat lokakuussa 1988. Slavutytš sijaitsee noin 50 km:n päässä onnettomuuspaikalta, ja ennen rakennustöiden alkua alue peitettiin kahdella metrillä puhdasta maata. Puolet kaupunkilaisista kävi edelleen työssä laitoksella, joka suljettiin lopullisesti vasta 2001. Kaupungista kulkee suora rautatie Valko-Venäjän alueen kautta voimalalle. Tämän jälkeen kaupunki on nimitetty erikoistalousalueeksi, mutta siitä huolimatta ainakin 1500 on muuttanut muualle.


title: Slavutytš

text: Kaupungin arkkitehtuuri on modernia ja sen suunnitteluun hankittiin arkkitehteja kahdeksasta neuvostotasavallasta. Kaupunki on jaettu kahdeksaan piiriin, joilla on kullakin omaleimainen tyylinsä.


title: 1-pentaanitioli

text: 1-pentaanitioli on orgaaninen yhdiste (tioli), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on CHS ja rakennekaava on CH(CH)SH. 1-pentaanitiolista käytetään myös nimityksiä "amyylimerkaptaani", "pentyylimerkaptaani", "amyylihydrosulfidi" ja "2-metyylibutyylimerkaptaani".


title: 1-pentaanitioli

text: 1-pentaanitiolin moolimassa on 104,2 g/mol, sulamispiste −75,7 °C, kiehumispiste 61,3 kPa paineessa 126,6 °C, suhteellinen tiheys 0,84 g/cm (vesi = 1,0 g/cm), ei liukene veteen, leimahduspiste 18 °C ja CAS-numero 110-66-7.


title: 1-pentaanitioli

text: Lyhytaikainen altistus ärsyttää silmiä, ihoa ja hengitysteitä.


title: Jane Campion

text: Jane Campion (s. 30. huhtikuuta 1954 Wellington, Uusi-Seelanti) on uusiseelantilainen elokuvaohjaaja. Hän on myös tuottanut ja käsikirjoittanut elokuvia.


title: Jane Campion

text: Campion aloitti elokuvien tekemisen 1980-luvun puolivälissä. Kuuluisimpia hänen elokuvistaan ovat "Piano" (1993) ja "Holy Smoke – pyhässä pilvessä" (1999). Hän on voittanut urallaan useita arvostettuja elokuva-alan palkintoja, muun muassa Cannesin elokuvajuhlien Kultaisen palmun ainoana naisena (1993) ja Venetsian Hopeisen leijonan (1990). "Piano" voitti myös Oscar-palkinnon parhaasta alkuperäisestä käsikirjoituksesta (1994). Vuonna 2014 Campion johtaa Cannesin elokuvajuhlien tuomaristoa.


title: Jane Campion

text: Campion oli naimisissa niin ikään elokuva-alalla työskentelevän Colin Englertin kanssa, mutta liitto päättyi eroon. Heidän tyttärensä Alice on näyttelijä.


title: Yleinen lukukuntaseula

text: Matematiikassa yleinen lukukuntaseula (GNFS) on tehokkain tunnettu algoritmi suurten kokonaislukujen jakamiseen alkutekijöidensä tuloksi. Siltä kestää


title: Yleinen lukukuntaseula

text: askelta jakaa "n"-numeroinen luku tekijöihin. Algoritmi on yleisempi kuin erityinen lukukuntaseula: siinä missä jälkimmäinen voi jakaa vain tiettyjä lukuja tekijöihin, yleinen lukukuntaseula voi jakaa tekijöihin kaikki paitsi alkuluvun potensseja. Sana lukukuntaseula viittaa yleensä nimenomaan yleiseen lukukuntaseulaan.


title: Yleinen lukukuntaseula

text: Lukukuntaseulat (sekä erityinen että yleinen) voidaan ymmärtää laajennuksena yksinkertaisemmasta rationaaliseulasta. Rationaaliseulaa käytettäessä luvun "n" tekijöihin jakamiseen on välttämätöntä etsiä niin sanottuja sileitä kertalukua "n" olevia lukuja (eli lukuja, joiden alkutekijät ovat pieniä). Toisaaltä näitä lukuja on vähän, joten rationaaliseula on varsin käyttökelvoton tekijöihinjakamisalgoritmi. Tosin siitä kehitetyt neliöseulat ovat tehokkaita koska ne toimivat noin formula_2 kokoisilla luvuilla – MPQS on edelleen nopein menetelmä noin 60–120-numeroisiin lukuihin, rajakohta riippuu toteutustavasta.


title: Yleinen lukukuntaseula

text: Yleinen lukukuntaseula sen sijaan vaatii lukujen etsimistä lukuun "n" saakka, missä "d" on jokin ykköstä suurempi kokonaisluku. Koska isot luvut ovat paljon pienemmällä todennäköisyydellä sileitä kuin pienet luvut, johtuu tästä yleisen lukukuntaseulan tehokkuus kokonaislukujen tekijöihinjakamisalgoritmina. Mutta saavuttaakseen tämän nopeuseron, on algoritmin suoritettava laskut lukukunnissa. Tuloksena saadaan melko monimutkainen algoritmi verrattuna rationaaliseulaan.


title: Yleinen lukukuntaseula

text: Valitaan kaksi jaotonta polynomia "f(x)" ja "g(x)", joilla on yhteinen juuri "m" (mod "n"). Nämä polynomit ovat kertalukua "m", vaikka niiden asteet ovat pienet luvut "d" ja "e". Toistaiseksi ei ole pystytty kehittämään algoritmia, joka todistettavasti osaisi antaa parhaimmat polynomit, mutta yleensä valinta tehdään ottamalla jokin "d"-asteinen polynomi ja esitetään "n" "m"-kantaisessa lukujärjestelmässä, missä "m" on luvun "n" kertaluku. Tämän tavoitteena on saada "f":n ja "g":n kertoimet mahdollisimman pieniksi. Toistaiseksi parhaiten tämä onnistuu Murphyn ja Brentin kehittämällä menetelmällä ().


title: Yleinen lukukuntaseula

text: Seuraavaksi tarkastellaan lukukunnassa renkaita Z[r1] ja Z[r2], missä r1 ja r2 ovat "f":n ja "g":n juuria, ja etsitään arvot "a" ja "b" siten, että "r" = "b"·"f"("a"/"b") ja "s" = "b"·"g"("a"/"b") ovat sileitä lukuja valitun "alkulukukokoelman" suhteen. Jos "a" ja "b" ovat pieniä, "r" ja "s" ovat myös pieniä (mutta vähintään kertalukua "m"), ja ne ovat kumpikin sileitä suuremmalla todennäköisyydellä.


title: Yleinen lukukuntaseula

text: Kun näitä pareja on löydetty tarpeeksi monta, voidaan Gaussin eliminoimismenetelmällä kiinteä "r" ja "s" saada neliöiksi samaan aikaan (tosin käytännössä otetaan jokin nopeampi menetelmä, esimerkiksi Lanczos). Samalla menetelmällä ne voidaan saada lukukunnan normin suhteen neliöiksi. Jokainen "r" on "a-" r1*"b":n normi ja vastaavien tekijöiden "a-" r1*"b" tulo on neliö Z[r1]:ssä (tulo Z[r1]:n tunnetuista tekijöistä), joten tästä luvusta voidaan ottaa "neliöjuuri". Tämä esitetään tyypillisesti algebrallisena lukuna. Samoin saadaan, että tekijöiden "a-" r2*"b" tulo on neliö Z[r2]:ssa, jonka "neliöjuuri" on myös laskettavissa.


title: Yleinen lukukuntaseula

text: Koska "m" on sekä "f":n, että "g":n juuri modulo "n", on olemassa homomorfismit renkailta Z[r1] ja Z[r2] renkaalle Z/nZ, joka kuvaa r1:n ja r2:n "m":lle, ja nämä homomorfismit kuvaavat saadut "neliöjuuret" (joita ei esitetä tyypillisesti rationaalilukuina) niiden kokonaislukuesityksille. Nyt tulo muotoa "a-m*b" mod "n" olevista tekijöistä voidaan esittää kahdella tapaa neliönä, joista kumpikin homomorfismi antaa toisen. Siten löydetään kaksi lukua "x" ja "y", joille "x-y" on jaollinen "n":llä ja vähintään 50 %:n todennäköisyydellä saadaan selville jokin "n":n tekijä laskemalla "n":n ja "x-y":n suurin yhteinen tekijä.


title: Užhorod

text: Užhorod (, , , , , , ) on kaupunki Länsi-Ukrainassa Slovakian rajalla. Se on Taka-Karpatian alueen pääkaupunki. Sen väkiluku on 111 300 (2013).


title: Užhorod

text: Kaupunki on nimetty pohjoisesta Karpaateilta saapuvan, kaupungin läpi virtaavan Už-joen mukaan.


title: Užhorod

text: Kaupungin ovat perustaneet luultavasti slaavit ensimmäisellä vuosituhannella. Siitä tuli 800-luvulla pienen myyttisen Laboretsin hallitseman ruhtinaskunnan keskus. Vuodesta 1318 sen omistivat 360 vuotta italialaiset herttuat.


title: Užhorod

text: Vuonna 1919 alue liitettiin Tšekkoslovakiaan ja vuoden 1938 Wienin tuomiossa siirrettiin Unkarille.


title: Užhorod

text: Toisessa maailmansodassa 27. lokakuuta 1944 sen valtasi Puna-armeijan 4. Ukrainan rintama. Vuodesta 1945 lähtien kaupunki on kuulunut Ukrainaan.


title: Užhorod

text: Asukkaista 77,8 % on ukrainalaisia ja ruteeneja, 9,6 % venäläisiä, 6,9 % unkarilaisia ja 2,2 % slovakkeja (vuoden 2001 väestölaskenta).


title: Slovjansk

text: Slovjansk (, ) on kaupunki Itä-Ukrainassa, Donetskin alueen pohjoisosissa. Aluekeskus Donetskiin on 114 kilometriä. Slovjanskin kaupungin asukasluvuksi arvioitiin 113 196, koko kaupunkipiirissä asukkaita oli (vuonna 2017). Kaupunkipiiriin kuuluu Slovjanskin kaupungin ohella Svjatohirskin pikkukaupunki (4 504 as.).


title: Slovjansk

text: Vielä vuonna 2013 kaupunkipiirissä arvioitiin asuvan 137 783 ihmistä; tällöin alueeseen kuului myös Mykolajivkan kaupunki (15 684 as., 2013), mutta piirirajoja on sittemmin muutetettu. Kaupunkipiirin väkiluku oli laskenut edellisinä vuosikymmeninä, sillä vuonna 1989 asukkaita oli vielä noin 157 300 ja vuonna 2001 146 600.


title: Slovjansk

text: Ensimmäinen kirjallinen maininta asutuksesta Torin suolajärven lähistöllä on vuodelta 1622. Vuonna 1676 kaupungin nykyiselle paikalle perustettiin linnoitus nimeltä Tor, joka sai nimensä Donetsin sivujoen Kazenyi Toretsin aiemman nimen mukaan. Lähistöllä on useita suolajärviä. Suolantuotanto ja kalastus olivat aluksi merkittäviä elinkeinoja. Vuosina 1676–1784 paikkakunnan nimi viittasi suolaan (). Vuonna 1784 kaupunki sai nykyisen nimensä.


title: Slovjansk

text: Kaupungissa ja sen lähistöllä käytiin kovia taisteluja Itä-Ukrainan kriisin aikana huhti-heinäkuussa 2014, koska se oli yksi separatistien keskuspaikoista ja kuului "Donetskin kansantasavallalle". Slovjanskin kaupungin otti haltuunsa 12. huhtikuuta "Donetskin kansantasavallan" joukkoihin kuuluvaksi ilmoittautunut "kansansuojeluskunta". Ukrainan joukot saivat kaupungin jälleen haltuunsa 5. heinäkuuta 2014, jolloin "Donetskin kansantasavallan" joukot perääntyivät Krematorskin suuntaan ja jatkoivat sieltä Gorlovkuun ja Donetskiin. Kaupunkiin jäivät taistelujen jälkeen aluepuolustuspataljoonat Kiev-1, Prikarpatje ja Harkov-2.


title: Slovjansk

text: Kaupungissa on muun muassa kemian- ja keramiikkateollisuutta, kalusteiden valmistusta, ompelimo, kalankasvatusta, kylpylöitä. Slovjanskissa Ukrainan rautateiden poikittaiselta Pultavasta Harkovan alueen Lozovan kautta itään kohti Horlivkaa johtava pääradalta lähtee sivurata pohjoiseen Krasnyi Lymaniin.


title: Slovjansk

text: Ukraina solmi Koillis-Ukrainan Dneprin-Donetskin altaan liuskekaasukentän erään osan, eli Juzovskan esiintymän osalta 50-vuotisen tuotanto-osuussopimuksen Shell-yhtiön kanssa vuoden 2013 alussa. Juzovskan esiintymän ydinalueet osuvat juuri Donetskin alueen Slovjanskin ja Harkovan alueen Izjumin seudulle.


title: Gasti

text:
Gasti tarkoittaa muuta miehistönjäsentä kuin kipparia purjealuksessa. Se on lainasana saksan kielen sanasta "Gast", joka tarkoittaa "vieras".
Kilpapurjeveneessä gastilla on useasti hyvin rajattu rooli, jolloin gastit voidaan jakaa tehtävien mukaan mm. keulagasteihin, pianisteihin, trimmaajiin, taktikoihin, navigaattoreihin, perämiehiin. Yhdellä gastilla voi olla monta tehtävää.


title: Gasti

text: Keulagasti toimii purjeveneen kannella maston etupuolella ja hänen tehtävinään on mm. etupurjeiden vaihdot ja spinaakkerijiipissä spinaakkeripuomin käsittely.


title: Gasti

text: Tehtävään kuluun kajuutan katolla olevien rivissä olevien nostin- ja säätököysien hoito. Pianisti huolehtii myös köysien siisteydestä ja selkeydestä kannella ja istuinkaukalossa.


title: Gasti

text: Ohjaa venettä peräsimellä. Perämies tunnetaan myös pinnamiehenä.


title: Gasti

text: Tehtävänä on selvittää nopein mahdollinen reitti huomioiden kilpapurjehdussäännöt, olosuhteiden muutokset ja muut kilpailijat.


title: Gasti

text: Tehtäviin kuuluu venevauhdin rakentaminen purjeita säätämällä.


title: Frome

text:
Frome ([fruːm]) on kaupunki Somersetissa, Englannissa lähellä Mendipien kukkuloita. Sen asukasluku on 26 203 (vuoden 2011 väestönlaskenta). Vuodesta 950 vuoteen 1650 se oli suurempi kuin 20 kilometriä pohjoiseen sijaitseva Bath. Alun perin kaupunki kasvoi kudontateollisuuden vuoksi ja kutojien mökkejä on säilynyt.
Viime aikojen tunnetuimmat Fromessa syntyneet ovat Formula 1 -ajaja Jenson Button ja näyttelijä Charlie Higson. Kaupungin jalkapallojoukkue Frome Town FC on perustettu vuonna 1904 ja se pelaa Western Football Leaguessa.


title: Iskunvaimennin

text: Iskunvaimennin on heilahdusliikettä vaimentava laite varsinkin moottoriajoneuvon jousitusjärjestelmässä.


title: Iskunvaimennin

text: Ilman iskunvaimentimia ajoneuvon keinahtelu jousien varassa jatkuisi pitkään, mikä heikentäisi pyörien otetta tienpinnasta ja tekisi matkustajien olon epämukavaksi. Iskunvaimennin muuttaa liike-energiaa palautumattomasti lämmöksi, jolloin heilunta vaimenee nopeasti.


title: Iskunvaimennin

text: Nykyisin käytetään yleisimmin putkityyppisiä nesteiskunvaimentimia (teleskooppi-iskunvaimentimia). Niissä on sylinteri ja siinä joustoliikkeiden mukaan liikkuva mäntä, jonka kummallakin puolella on nestettä. Männän liikkuessa neste joutuu virtaamaan männän toiselta puolelta toiselle ahtaiden kanavien kautta, mikä pyrkii hidastamaan männän liikkeitä. Kanavien kokoa tai lukumäärää muuttamalla voidaan myös iskunvaimentimen vaimennustehoa muuttaa. Myös ajon aikana säädettäviä tai automaattisesti säätyviä iskunvaimentimia on olemassa.


title: Iskunvaimennin

text:
Aikaisemmin on käytetty muun muassa täysin mekaanisia kitkaiskunvaimentimia ja hydraulisia vipuiskunvaimentimia ("sammakkovaimentimia"), mutta nykyautoissa niitä ei enää tavata.
Yhdysvalloissa sijaitsevassa Massachusettsin teknillisessä korkeakoulussa on kehitetty iskunvaimennin, joka tuottaa sähköenergiaa absorboimastaan liike-energiasta. Vaimennin toimii siten, että iskunvaimentimen sisällä olevaa nestettä ohjataan turbiinin läpi. Männän liikkuessa virtaava neste saa generaattoriin kytketyn turbiinin pyörimään. Auton energiankulutusta on saatu pienennettyä tällä keksinnöllä jopa kymmenen prosenttia, mutta paras hyöty arvioidaan saatavan raskaasta liikenteestä.


title: F-Clef

text:
F-Clef oli suomalainen teknotapahtumien organisaattori, joka järjesti yleisöjuhlia Turun alueella vuosina 1990–1994.
F-Clef:in ydinjäsenet Timo Salonen ja Samu Sundqvist perustivat vuoden 1989 lopulla ryhmittymän International Acid Crew, ja aloittivat acid-/teknotapahtumien järjestämisen kesällä 1990 vanhassa autiotalossa Turun kupeessa, Piikkiössä.


title: F-Clef

text: Järjestön tapahtumiin saapui ympäristökunnista huomattavina kulkueina juhlakansaa, ja elokuussa 1990 virkavallan määräyksestä ihmisryhmien pääsyt juhliin estettiin. Kymmenien metrien ihmisjono Turun ohikulkutiellä herätti huomiota, ja virkavalta saapui paikalle ennen keskiyötä 3.8.1990, tyhjentäen autiotaloon rakennetun tapahtumapaikan ja sen ympäristön yleisöstä.


title: F-Clef

text: International Acid Crew:in perustalle nousi seuraavana vuonna järjestö F-Clef, jonka jäseneksi liittyi Marko Laine. Vuodesta 1991 eteenpäin, yötapahtumia järjestettiin ensisijaisesti Turun tehdashalleissa. Mynämäellä metsämökissä järjestetyt F-Clef –juhlat kokosivat yhteen myös muita ajan organisaattoreita, mukaan lukien Hyperdelic Housers-ryhmän aktivisteja, joilta F-Clef sai osaltaan vaikutteita.


title: F-Clef

text:
Aktiivisimpana ajanjaksona noin kerran kuukaudessa tehdashalleissa järjestetyt F-Clef -juhlat poikkesivat muista 1990-luvun alun laittomista ravetapahtumista massiivisemman valoshown ja äänentoiston saralla, osoittaen näin tietä myös tuleviin rave-juhlliin. F-Clef käytti aggressiivista mainontaa, liittäen tapahtumiinsa ajalle tyypillisiä elementtejä Saksasta ja Britanniasta. Kadulla jaetutut flyerit kantoivat mukanaan juhlien nimiä, jotka olivat lainattuja latinankielen tauteja kuvaavista sanoista, kuten Myxodema, HemorhHHoid!, Diarrhea sekä Fecalis.
F-Clefin tapahtumiin kokoontui ajan mittaan asiakaskuntaa myös genren ulkopuolelta, ja tieto tapahtumista kiiri yhä nopeammin myös virkavallan korviin. Viimeiset F-Clefin järjestämät yöjuhlat pidettiin Turun Itäharjulla, Kalevantiellä sijainneessa kaksikerroksisessa varastohallissa, jonne Turun poliisi teki tarkastuksen aamuyöllä 17. lokakuuta 1992. Juhlat päättyivät ratsiaan talossa, ja halli tyhjennettiin ihmisistä.


title: F-Clef

text: Juhlissa esiintyivät muun muassa H2, Marko Laine, Mr Kirk ja Mono Junk.


title: F-Clef

text: F-Clefin päättymisen jälkeen Salonen on edennyt tapahtuma- ja radioalalla, mm perustaen tanssimusiikkiin erikoistuneen Radio KLF:n. Myös Laine toimii edelleen musiikin parissa, tehden myös DJ-keikkoja.


title: Edvard Maanpakolainen

text: Edvard Maanpakolainen (, s. 1016 – k. helmikuussa 1057) oli Englannin kuningas Edmund Rautakyljen ja Ealdgythin poika. Hän sai lisänimen "Maanpakolainen" vietettyään suuren osan elämästään poissa Englannista. Edvardin oltua vain muutaman kuukauden ikäinen, vallananastaja Knuut Suuri lähetti hänet murhattavaksi Tanskassa Englannin maaperän sijaan. Näin ei kuitenkaan tapahtunut vaan Edvard kuljetettiin salaa Kiovaan, josta hän siirtyi Unkariin.


title: Edvard Maanpakolainen

text: Kuultuaan Edvardin olevan elossa, Edvard Tunnustaja kutsui hänet Englantiin ja teki hänestä perillisensä. Edvard Maanpakolainen kuoli kuitenkin pian maahan saapumisensa jälkeen. Tämän jälkeen perijäksi nimettiin hänen poikansa Edgar Atheling, joka ei kuitenkaan ehtinyt hallita kuninkaana normannien vallattua Englannin vuonna 1066.


title: Edvard Maanpakolainen

text: Edvardin vaimo oli mystinen nainen nimeltä Agatha. Heidän lapsiaan olivat Edgar Atheling, Skotlannin Pyhä Margareta ja Cristina.


title: Rivne

text: Rivne (, , ) on historiallinen kaupunki Länsi-Ukrainassa. Se on Rivnen alueen pääkaupunki. Kaupungin asukasluku on 250 333 (2013).


title: Rivne

text: Rivne on mainittu teksteissä vuodelta 1283. Se kuului 1300-luvun puolivälin jälkeen Liettuaan ja 1569 Puola-Liettuaan. Vuoden 1793 Puolan jaossa se jäi Venäjälle. Ensimmäisen maailmansodan loppuvaiheissa se oli lyhytaikaisen Ukrainan kansantasavallan pääkaupunkina. Vuoden 1921 Riian rauhassa se jäi Puolalle. Vuoden 1939 Molotov–Ribbentrop-sopimuksen mukaan Länsi-Ukraina liitettiin Neuvostoliittoon ja Ukrainan neuvostotasavaltaan. Kesäkuun 28. 1941 Rivne jäi saksalaisten valloittamaksi ja siitä tehtiin Ukrainan valtakunnankomissariaatin pääkaupunki. Tuolloin asukkaista noin puolet oli juutalaisia, joista 23000 marssitettiin metsään Sosenkiin ja teloitettiin 6.–8. marraskuuta. Jäljelle jääneet 5 000 sijoitettiin gettoon, jonka asukkaat lähetettiin heinäkuussa 1942 Kostopoliin, missä heidät surmattiin ja getto likvidoitiin. Puna-armeija valtasi kaupungin Rovnon taistelussa 2. helmikuuta 1944.


title: Rivne

text: Kaupungin raitiovaunuliikenne alkoi vuonna 1974. Vuonna 1983 Rivne juhli 700-vuotispäiviään.


title: Rivne

text: Valtatie M06, joka muodostaa osan eurooppatietä E40, kulkee Lvivistä Rivnen kautta Žytomyriin ja Kiovaan. Valko-Venäjän rajalta pohjoisesta saapuu ja kaupungin ohi etelään Hmelnytskyitä kohti Starokonnstantinoviin saakka kulkee valtatie M21. Rautatieyhteydet kaupungin eteläpuolelle Zdolbunivin risteysasemalle, Sarnyyn ja Koveliin. Kaupungissa on myös lentoasema.


title: Uljanovsk

text: Uljanovsk (, entinen Simbirsk, Симби́рск) on kaupunki Volgaan padotun Kuibyševin tekojärven rannalla Venäjällä, 890 kilometriä Moskovasta itään. Se on Uljanovskin alueen pääkaupunki, jonka asukasluku oli 614 786 (2010). Uljanovskissa on merkittävää teollisuutta, kuten maastoajoneuvoja valmistavan UAZ:in tehtaat ja Aviastarin lentokonetehdas sekä instrumenttiteollisuutta. Se on myös tärkeä tiede-, koulutus- ja kulttuurikeskus, jossa on muun muassa 15 korkeakoulua, 43 kirjastoa, seitsemän elokuvateatteria ja sinfoniaorkesteri.


title: Uljanovsk

text: Uljanovsk on nimetty kaupungissa syntyneen Vladimir Leninin alkuperäisen sukunimen (Uljanov) mukaisesti.


title: Uljanovsk

text: Simbirskin linnoitus rakennettiin alun perin 1648 Volgan länsirannan kukkulalle suojaamaan Venäjää nogailta. Muutama vuosikymmen myöhemmin se kesti Stenka Razinin kuukauden mittaisen piirityksen. Kun Venäjän raja siirtyi itään, Simbirsk menetti merkityksensä linnoituksena ja kasvoi kaupungiksi. Kaupunginoikeudet se sai 1796. Volgan yli rakennettiin rautatiesilta 1912–1916. Leninin kuolinvuonna 1924 kaupunki nimettiin uudelleen Uljanovskiksi.


title: Uljanovsk

text:
Kun Kuibyševin pato ja vesivoimalaitos rakennettiin 200 km etelään Uljanovskista 1955–1957, Volga leveni 3–6 kilometriin kaupungin lähellä. Tuolloin joen yli kulkevaan siltaan lisättiin kaksi autokaistaa. Silta on ainoa Volgan ylityspaikka 400 km:n matkalla Kazanista Toljattiin.
Uuden sillan rakennustyöt aloitettiin 1986 ja lähes 13-kilometrinen silta vihittiin käyttöön marraskuussa 2009. Suuri osa Uljanovskista sijaitsee yhä tekojärven ja Volgan pintaa alempana patovallien suojaamana.


title: Uljanovsk

text: Neuvostoaikana Uljanovskista purettiin lähes kaikki vanhat rakennukset, kuten Pyhän kolminaisuuden katedraali (rakennettu 1827–1841). Vain harvoja vallankumousta edeltäviä rakennuksia on jäljellä – merkittävimpänä talo, jossa Lenin asui 1870–1887. Pyhän kolminaisuuden katedraalin uudelleenrakentaminen on käynnissä.


title: Uljanovsk

text: Jääpalloseura Volga pelaa Venäjän jääpallon superliigaa. Jalkapalloseura FC Volga pelaa Venäjän jalkapallon 2. divisioonassa.


title: Uljanovsk

text:
Leninin ja hänen vanhempiensa ohella kuuluja kaupungin asukkaita ovat kirjailija Ivan Gontšarov, historioitsija Nikolai Karamzin ja väliaikaisen hallituksen puheenjohtaja Aleksandr Kerenski.
Myös Ivan Ozhogin, venäläinen ooppera- ja musikaalilaulaja, syntyi Uljanovskissa.


title: Lohduta minua surussani

text: Lohduta minua surussani () on Jumalanäidin ikoneihin kuuluvan ikonityypin nimi Venäjällä.


title: Lohduta minua surussani

text: Ikonin varhaishistoriaa ei tunneta, mutta alkuperäinen ikoni oli Moskovassa Pupyšin Pyhän Nikolain kirkossa jo 1640. Sitä on kunnioitettu ihmeitätekevänä ikonina 1760 tapahtuneesta ihmeparantumisesta lähtien.


title: Lohduta minua surussani

text: Ikoni on pyhän Nikolai Odrinon luostarissa Karatševin alueella. Ikonin omisti alkuaan kreivi Nikolai Borisovits Samoilov ja hän lahjoitti sen sitten luostarille 1700-luvun lopulla.


title: Lohduta minua surussani

text: Ikonin kunniaksi Venäjällä vietetään ortodoksisessa kirkossa muistopäiviä kaksi kertaa, toinen tammikuun 25. päivänä ja toinen lokakuun 9. päivänä.


title: Stavropol

text: Stavropol () on vajaan 400 000 asukkaan kaupunki Lounais-Venäjällä, Pohjois-Kaukasiassa Stavropolin aluepiirissä.


title: Stavropol

text: Stavropol perustettiin 1777 Venäjän–Turkin sodan 1768–1774 jälkeen sotilasleiriksi ja nimitettiin kaupungiksi 1785. Grigori Potjomkin rakensi Stavropolin Katariina Suuren määräyksestä yhdeksi kymmenestä linnoituksesta Asovanmeren ja Mozdokin välille ja oli tärkeässä osassa myös kaupungin synnyssä. Terekin kasakat asettuivat Stavropolin ja Georgijevskin ympäristöön suojelemaan keisarikunnan rajoja. Kaupungin strateginen sijainti auttoi myös Venäjän imperiumin pyrkimyksiä Kaukasian valloituksessa.


title: Stavropol

text: Nimi Stavropol on venäläinen versio kreikkalaisesta nimestä "Stauropolis", ristin kaupunki. Siitä tuli piispanistuin 1843 ja kuvernementin pääkaupunki 1847.


title: Stavropol

text: Venäjän sisällissodan aikana kaupunki vaihtoi useasti omistajaa Puna-armeijan ja Denikinin johtamien valkoisten joukkojen välillä. Vuonna 1935 kaupunki nimettiin Vorošilovskiksi Kliment Vorošilovin mukaan, mutta nimi muutettiin takaisin jo 1943. Toisen maailmansodan aikana, 3. elokuuta 1942 – 21. tammikuuta 1943 kaupunki oli saksalaisten miehittämä.


title: Stavropol

text: Stavropolissa toimivia korkeakouluja ovat on Stavropolin valtionyliopisto, Pohjois-Kaukasian valtion polyteknillinen yliopisto, maatalousyliopisto ja Stavropolin valtiollinen lääketieteellinen akatemia. Kaupunkiin on tullut runsaasti muuttajia Venäjän epävakailta reuna-alueilta Kaukasiasta.


title: Flash-OFDM

text: Flash-OFDM (Fast Low-latency Access with Seamless Handoff, Orthogonal Frequency Division Multiplexing) on OFDM-modulointiin perustuva teknologia, joka on suunniteltu tiedonsiirtoon. Tekniikan kehitti Flarion, jonka Qualcomm osti 11. elokuuta 2005. Flash-OFDM-verkko kilpaili 3G-verkkojen kanssa. Flash-OFDM-tekniikan etuihin kuuluu muun muassa lyhyet vasteajat ja kustannustehokkuus. Flash-OFDM kaavailtiin erityisesti haja-asutusalueille korvaamaan perinteiset ADSL-kaapelipohjaiset yhteydet.


title: Flash-OFDM

text: Ensimmäisen laajan Flash-OFDM-verkon perusti syksyllä 2005 Slovakiaan T-Mobile Slovakia, jonka ylläpitämässä verkossa tilaaja saa 1 Mb–256 kb -tasoiset langattomat yhteydet.


title: Flash-OFDM

text: Suomessa valtakunnallisista lähetys- ja siirtoverkoista vastaava Digita rakensi yhdessä Siemensin kanssa Flash-OFDM-teknologialla 450 MHz:n taajuudella toimineen täysin IP-pohjaiseen tiedonsiirtoon perustuvan @450-nimellä markkinoidun matkaviestinverkon. Verkko toimi vuonna 2002 lakkautetun NMT450-verkon taajuudella ja mahdollisti tiedonsiirtonopeuden 2,7 Mbit/s myötäsuuntaan ja 780 kbit/s vastasuuntaan. Digitan testeissä keskimääräiseksi tiedonsiirtonopeudeksi on saatu myötäsuuntaan 1 Mbit/s ja vastasuuntaan 520 kbit/s. Verkko saatiin vuonna 2009 koko valtakunnan kattavaksi niin että 99 prosenttia suomalaisista asui sen peittoalueella. Verkon suosio ei kuitenkaan kasvanut odotusten mukaisesti, ja Digita ilmoitti kesäkuussa 2010 luopuvansa verkon ylläpidosta. Se etsi pitkään verkolle jatkajaa, kunnes joulukuussa 2010 Digita ilmoitti myyvänsä @450 verkon Finnet-yhtiöihin kuuluvalle Datame Oy:lle. Verkon tekninen ylläpito jäi edelleen Digitan hoidettavaksi. Flash-OFDM -teknologian käyttö @450-verkossa päättyi vuonna 2012, jolloin se korvattiin CDMA-teknologiaan perustuvalla järjestelmällä. Palvelu suljettiin lopullisesti kun @450-verkkoa ylläpitänyt Datame Oy meni konkurssiin joulukuussa 2013.


title: Cartoon Tree

text: Cartoon tree on 17. helmikuuta 1996 Ylivieskassa perustettu power pop -yhtye.


title: Fukuokan lentoasema

text: Fukuokan lentoasema () on kotimaanliikenteen ja kansainvälisen liikenteen lentoasema Fukuokassa, Japanissa. Se on virallisesti toisen luokan lentoasema. Lentoasema toimii tällä hetkellä täydellä kapasiteetillaan, eikä sitä voida laajentaa. Lennot loppuvat kello 22:00, jotta paikalliset saavat yörauhan ja jatkuvat taas aamulla kello 07:00.


title: Fukuokan lentoasema

text: Lentoasema sijaitsee edullisesti Fukuokan kaupungin sisällä, Hakata-kun alueella kaakkoon kaupungin keskustasta. Se on yhteydessä muuhun kaupunkiin metrolla ja moottori- ja paikallisteillä, ja matka kentältä liiketoiminta-alueille kestää alle 10 minuuttia. Kuitenkin lentoaseman sijainti lähellä kaupunkia on herättänyt kysymyksiä sen turvallisuudesta.


title: Fukuokan lentoasema

text: Fukuokan kaupunki on harkinnut kentän siirtämistä kauemmas sisämaahan tai keinotekoiselle saarelle saadakseen enemmän liikennettä mahtumaan kentälleen. Syitä tähän ovat niin turvallisuus, kuin Fukuokan haave tulla Itä-Aasian talouden ja matkustamisen keskuspisteeksi ja pormestari Hirotaro Yamasakin haaveet tehdä Fukuokasta olympiakaupunki vuonna 2020.


title: Fukuokan lentoasema

text: Fukuokan metron Kūkō-linjan toinen pääteasema sijaitsee lentoaseman alla. Fukuokan kaupungin keskusta on vain 10 minuutin metromatkan päässä lentoasemasta.


title: Bud Spencer

text: Bud Spencer (31. lokakuuta 1929 Napoli – 27. kesäkuuta 2016 Rooma), oikealta nimeltään Carlo Pedersoli, oli italialainen uimari ja näyttelijä.


title: Bud Spencer

text: Carlo Pedersoli syntyi 31.10.1929 Napolissa ja hänen vanhempansa olivat Alessandro Pedersoli ja Rosa Facchetti. Vuonna 1935 hän aloitti koulun ja vuoden opiskeltuaan liittyi ensikertaa uimaseuraan. Perhe muutti vuonna 1940 pommituksia pakoon turvallisempaan kaupunkiin, Roomaan. Roomassa hän jatkoi kouluaan ja valmistui hyvin arvosanoin vuonna 1946. Tämän jälkeen Carlo jatkoi opintojaan Rooman yliopistossa, yhtenä nuorinpana yliopisto-opiskelijana Italiassa, pääaineenaan kemia. Sodan jälkeen elämä oli kuitenkin kohtalaisen kovaa ja Pedersolin perhe muuttikin miltei heti opiskelujen alettua Etelä-Amerikkaan, Brasiliaan. Siellä Carlo opiskeli portugalin kieltä ja teki erinäisiä töitä mm. Rio de Janeirossa. Musiikki oli yksi hänen intohimoistaan ja hän tutustui Brasilialaiseen musiikkiin, josta hän piti kovasti. Palattuaan vuonna 1948 takaisin Roomaan hän jatkoi opintojaan. Kemian opiskelu oli aikaavievää ja hän aloitti lakiopinnot. Tämä mahdollisti paremmin urheilun ja etenkin uinnin harrastamisen. Näihin aikoihin Carlo myös otteli muutaman nyrkkeilyottelun raskassarjalaisena, voittaen ne kaikki.


title: Bud Spencer

text:
Vaikkakaan Carlo ei juurikaan pitänyt harjoittelusta, hän kehittyi nopeasti uimarina ja vuonna 1949 hän voitti ensimmäisen Italian mestaruutensa vapaauinnissa. Seuraavana vuonna hän oli ensimmäinen Italialainen, joka kykeni uimaan 100 metriä alle minuutissa (vapaauinti, 19 syyskuuta 1950, aika 00:59.50). Olympialaisissa hän edusti maataan 1952 Helsingissä (100m vapaauinti, semifinaali) ja 1956 Melbournessa (semifinaali). Vuonna 1957 hän lopetti uimarin uransa. Uransa aikana hän oli voittanut seitsemän henkilökohtaista Italian mestaruutta (lisäksi kolme juniori- ja neljä viestimestaruutta).
Hän pelasi myös vesipalloa huipputasolla (mm. Italian mestari 1954 / S.S. Lazio, Välimeren mestaruus 1955 Italian maajoukkue).


title: Bud Spencer

text: Carlon ensimmäinen elokuvaesiintyminen tapahtui vuonna 1949 elokuvassa "Quel fantasma di mio marito" (julkaistiin vuonna 1950). Siinä hän näytteli pienen osan uimarina. Seuraava rooli oli vuonna 1951 valmistuneessa elokuvassa, nimeltä "Quo Vadis". Rooli oli pieni, joten tämänkään elokuvan lopputeksteihin ei hän saanut nimeään.


title: Bud Spencer

text: Lopetettuaan urheilijan uransa, vuonna 1957, Carlo matkusti takaisin Etelä-Amerikkaan, tällä kertaa Venezuelaan. Siellä hän etsi itseään ja teki erinäisiä töitä, mm. 9kk esimiehenä tekemässä Panamericana-valtatietä. Vaikka hänellä olikin koti-ikävä, hän jatkoi työskentelyään Caracasissa, Alfa Romeon alaisena. Paluu takaisin Italiaan ja Roomaan, tapahtui vuonna 1959. Samana vuonna hän sai roolin elokuvaan "Hannibal". Elokuvassa näytteli myös hänen tuleva hyvä ystävänsä Terence Hill. Kuvausten aikana he eivät kuitenkaan kohdanneet, vaan ensitapaaminen tapahtui vasta vuonna 1967, elokuvan "Luoja armahtaa – minä en" kuvausten alkaessa. Tämäkin kohtaaminen oli jäädä tapahtumatta, sillä alkuperäisten roolitusten mukaan Hillin rooli oli annettu toiselle näyttelijälle.


title: Bud Spencer

text: Carlo oli naimisissa Maria Amaton kanssa, vuodesta 1960, ja heillä oli kolme lasta: Giuseppe (synt. 1961), Cristiana (synt. 1962) ja Diamante (synt. 1972). Marian isä, Giuseppe Amato, oli menestyvä ja vaikutusvaltainen tuottaja Italiassa. Naimisiin mentyään Carlo piti taukoa näyttelijänä. Hän toimi vuosina 1960-64 säveltäjänä RCA Records levy-yhtiöllä, säveltäen kappaleita mm. Rita Pavonelle. Purettuaan sopimuksen heidän kanssaan hän perusti tuotantoyhtiön, joka tuotti pääasiassa dokumentteja ja mainoksia italialaiselle televisiolle. Vuonna 1967 Carlo palasi elokuvien pariin, kun Giuseppe Colizzi, joka oli hänen vaimonsa Marian tuttava, tarjosi yhtä pääosaa elokuvasta "Luoja armahtaa – minä en". Elokuvaan tarvittiin vahvaa "jättiläistä", johon hän kokonsa puolesta hyvin sopi. Carlo ei alkuun ollut roolista kovin kiinnostunut, mutta lopulta kuitenkin suostui tarjoukseen. Hän ei halunnut riskeerata asemaansa "hassujen länkkäreiden" takia ja kasvattikin tavaramerkiksi tulleen partansa, jotta häntä ei tunnistettaisi. Tähän elokuvaan Carlo otti käyttöönsä taiteilijanimensä, Bud Spencer, joka pohjautui Spencer Tracyyn ja Budweiser-olueen. Bud ei osannut kovin hyvin englantia, eikä ratsastaa hevosella, joten tuossa vaiheessa hän vielä ajatteli, ettei näyttelijän ura sen enempiä etene. Lisäksi Italo-Western genren menestys oli laskenut 60-luvun lopulla. Yleisö kuitenkin piti kaksikosta Spencer/Hill ja Spencerin ura näyttelijänä lähti nousuun. Hän esiintyi yhdessä Terence Hillin kanssa kahdessa Colizzin ohjaamassa lännenelokuvassa, "Luojan lähettiläät" sekä "Veristen saappaiden kukkula". Kaksikon läpimurtoelokuva oli Enzo Barbonin (Joka muutti nimekseen E.B. Clucher) ohjaama "Nimeni on Trinity – paholaisen oikea käsi". Kaikkiaan hän teki Hillin kanssa 18 elokuvaa.


title: Bud Spencer

text:
Esiinnyttyään elokuvassa "Siitä vaan pojat!" vuonna 1972 Spencer hankki itselleen helikopterin ja lentokoneen lentämiseen oikeuttaneet lupakirjat.
Vaikka Bud olikin -70 luvulla hyvinkin kiireinen, löysi hän aikaa toiselle intohimolleen, musiikille. Hän teki laulut mm. elokuviinsa "Hyttynen" ja "Mutaa kuonoon! sano virtahepo". Vuonna 1981 hän perusti oman lentoyhtiön Mistral Airin, mutta siirtyi sittemmin lastenvaatealalle. 1980-luvun jälkeen hän ei enää esiintynyt yhtä ahkerasti elokuvissa, mutta kirjoitti niihin käsikirjoituksia. Hän rekisteröi myös nimiinsä lukuisia (12kpl) patentteja, mm. kertakäyttöisen hammasharjan jossa hammastahna oli mukana.


title: Bud Spencer

text: Spencer meni mukaan politiikkaan vuonna 2005 , kun pääministeri Silvio Berlusconi pyysi häntä Forza Italia -puolueen ehdokkaaksi Lazion aluevaaleihin. Hän ei kuitenkaan saanut valintaan riittäviä ääniä.


title: Bud Spencer

text: Vuonna 2010, toukokuun 27, julkaistiin Budin ensimmäinen kirja "Altrimenti mi arrabbio" Saman vuoden lopulla kirja julkaistiin myös Unkarissa ja myöhemmin vuonna 2011 Saksassa. Kirjojensa ohessa Bud teki myös musiikkia, Hän julkaisi useita singlejä ja vuonna 2016 hän julkaisi albumin nimeltä "Futtetenne". Levyllä on kymmenen (10) kappaletta, jotka on tehty hänen eri elämänvaiheissa. Levyn kaksi viimeistä kappaletta, "Ciuf ciuf ca" ja "In una nuvola" hän on tehnyt vuonna 1961 ja omistanut ne hänen "elämänsä rakkaudelle", Maria vaimolle.


title: Bud Spencer

text: Oman ilmoituksen mukaan hän oli ”pennitön mies” ja rahat eivät riittäneet edes asunnon vuokraan. Koko omaisuus kului yksityiselämän suuriin ongelmiin, velkoihin ja munauksiin.


title: Bud Spencer

text: Spencerin viimeiseksi kommentiksi roomalaisessa sairaalassa hänen Giuseppe-poikansa mukaan jäi: ”Kiitos”.Elokuvissa hän esitti olevansa hyvin vahva, muun muassa "Siitä vain pojat" -elokuvassa hän puristaa yhdellä kädellä kookospähkinän palasiksi. Todellisuudessakin vielä liki 80-vuotiaana hän oli niin vahva käsivoimiltaan, että puristi omenan liiskaksi yleisön edessä yhdellä kädellä vaivattomasti epäuskoisen italialaisen TV-show juontajan hämmästellessä vieressä. Hän kykeni nostamaan aikuisen miehen noin vain tieltään syrjään kämmenillään lantiosta nostaen ilmeenkään värähtämättä.


title: Bud Spencer

text: Elokuvissa puolestaan hän nosti, heitteli ja löi niin lujaa, että ihminen heitti voltin vaikkapa takaraivoon avokämmenellä lyömällä. Suunnattomat voimat myös edesauttoivat siis hyvin monien tappelukohtauksien järjestämisessä kuin myös erilaisten voimainkoitoksien esittelyn. Tavaramerkiksi jäi ihmisen tyrmääminen vasaraiskulla suoraan päälakeen osuen. Voimat sai tuntea nahoissaan myös Joe Bugner, joka esiintyi useissa elokuvissa vierailevana tähtenä. Hänhän puolestaan otteli oikeassa elämässä täydet erät itsensä Muhammed Alin kanssa vuonna 1975. Kaiken kaikkiaan Bud Spencerin ja Terence Hillin yhteiset elokuvat olivat tunnettuja lukuisista harjoitelluista tappelukohtauksistaan.


title: Bud Spencer

text:
Huom. Jos elokuvalla ei ole suomenkielistä nimeä, käytetään kansainvälistä (englanninkielistä) julkaisunimeä. Suluissa elokuvan alkuperäinen nimi.
huom. Kirjoista ei ole suomenkielisiä julkaisuja, joten ISBN -koodit ovat otettu saksankielisistä julkaisuista.


title: Harley-Davidson Motor Company

text: Harley-Davidson Motor Company on moottoripyöriä valmistava yhdysvaltalainen yhtiö, jonka perustivat William s. Harley ja Arthur Davidson vuonna 1903. Harley-Davidsonin kotipaikka on Milwaukee, Wisconsinin osavaltiossa.


title: Harley-Davidson Motor Company

text: Vuonna 1901 William S. Harley sai valmiiksi ensimmäisen suunnitelman polkupyörän apumoottorista. Harley ja Arthur Davidson esittelevät ensimmäisen Harley-Davidson-moottoripyörän kaksi vuotta myöhemmin. Pyörä rakennettiin alun perin kilpapyöräksi. Ensimmäinen tuotantotila oli 3 m x 4,5 m kokoinen puuvaja Milwaukeen kaupungissa Wisconsinin osavaltiossa, Michiganjärven rannalla. Puuvajan, jonka seinään oli maalattu Harley-Davidson Motor Company, kopio on nähtävänä yhtiön museossa. Myöhemmin samana vuonna Arthur Davidsonin veli Walter tuli mukaan toimintaan. Ensimmäisen Harley-Davidson-moottoripyörän osti Williamin ja Arthurin koulukaveri Henry Meyer suoraan rakentajilta itseltään. Seuraavana vuonna aloitetaan pyörien jälleenmyynti Chicagossa. Jälleenmyyjä C.H. Lang myi yhden kolmesta siihen mennessä valmistetuista moottoripyöristä.


title: Harley-Davidson Motor Company

text:
Vuonna 1905 Harley-Davidson-moottoripyörällä voitetaan ensimmäinen kilpa-ajo Chicagossa. 15 mailin (noin 24 km) matkaan meni 19 minuuttia ja 2 sekuntia. Milwaukeen tehtaalle palkattiin ensimmäinen työntekijä.
Seuraavana vuonna valmistui uusi 10 m × 26 m kokoinen tehdasrakennus, jossa työskenteli kuusi täysipäiväistä työntekijää. Ensimmäinen moottoripyöräkuvasto julkaistiin. Vuotta myöhemmin yritys muutettiin osakeyhtiöksi, ja osakekanta jaettiin neljään osaan. William A. Davidson, Arthur ja Walter Davidsonin veli siirtyy Motor Companyn palvelukseen. Yrityksen jälleenmyyjien verkostoa kehitetään.


title: Harley-Davidson Motor Company

text: 1908 Walter Davidson saavuttaa ensimmäisenä moottoripyörien luotettavuusajossa täydellisen tuhannen pisteen suorituksen, kolmen päivän ajon jälkeen. Samalla hän lyö taloudellisuusajon ennätyksen, uuden ennätyksen ollessa 188 mpg eli 1,25 l / 100 km. Ensimmäinen Harley-Davidson myydään poliisikäyttöön. 1909 Ensimmäinen 45° V-2 -moottori esitellään. Kooltaan 49 cid (820 cm³) oleva moottori tuotti seitsemän hevosvoimaa. Tämä 45° V-2 -moottori on vieläkin Harley-Davidsoneiden tunnusmerkkinä. Tehdas alkaa valmistaa tuottamiinsa pyöriin varaosia. Vuotta myöhemmin kehystettyä "Bar & Shield"-logoa käytetään ensimmäisen kerran, ja siitä tehdään tuotemerkki vuotta myöhemmin.


title: Harley-Davidson Motor Company

text: Uusien tuotanto- ja suunnittelutilojan rakentaminen alkoi 1912, jolloin perustettiin erillinen osasto kattamaan varaosat ja lisävarusteet. Japanin vienti alkoi ja Harley-Davidsonia myi jo 200 jälleenmyyjää ympäri Yhdysvaltoja. Seuraavana vuonna perustettiin William Ottawayn johdolla kilpailuosasto.


title: Harley-Davidson Motor Company

text: 1914 Ensimmäiset sivuvaunumallit tehtaalta. Tehtaan virallinen kilpailuosasto otti osaa kilpailuihin William S. Harleyn johdolla ja oli lähes ylivoimainen. 2-vaihteinen takanavassa sijaitseva vaihteisto esiteltiin, kun muilla valmistajilla ei vaihteistoa vielä edes ollut.


title: Harley-Davidson Motor Company

text: 1915 William S. Davidsonin patentoima 3-vaihteinen vaihteisto esiteltiin.


title: Harley-Davidson Motor Company

text: 1917 Kolmasosa tuotetuista pyöristä päätyi armeijan käyttöön ja tehdas joutui perustamaan koulun armeijan moottoripyörämekaanikoille. Myöhemmin koulussa koulutettiin jälleenmyyjien mekaanikkoja.


title: Harley-Davidson Motor Company

text: 1918 Yli puolet tuotantomäärästä meni armeijalle ensimmäisen maailmansodan taisteluihin. Noin 20/nbsp;000 pyörää, joista suurin osa oli Harley-Davidsonin valmistamia, päätyi taisteluihin. Ensimmäinen amerikkalaissotilas, joka ylitti silloisen Saksan rajan, teki sen ajaen Harley-Davidsonilla.


title: Harley-Davidson Motor Company

text: 1919 37cid (600/nbsp;cc) -bokserimoottori, nimeltään Sport-model, esiteltiin.


title: Harley-Davidson Motor Company

text: 1920 Harley-Davidson on maailman suurin moottoripyörävalmistaja. Sillä on yli 2000 jälleenmyyjää 67 maassa. Hog-lempinimi syntyy, kun voitokkaan kilpailun jälkeen kilpailuosasto ottaa maskottinaan käyttämänsä sianporsaan mukaan kunniakierrokselle.


title: Harley-Davidson Motor Company

text: 1922 Ensimmäinen 72cid (1200 cc) -moottori esitellään JD- ja FD-malleissa. Kilpailuosasto puhdistaa palkintopöydät voittaen kaikki 8 kansallista mestaruuskilpailua.


title: Harley-Davidson Motor Company

text: 1925 Kaikkien mallien polttoainesäiliöt muotoillaan pisaranmallisiksi, ja sellaisia ne ovat edelleen.


title: Harley-Davidson Motor Company

text: 1926 Yksisylinterisiä pyörämalleja yritetään taas tuoda markkinoille, tällä kertaa sivu- ja kansiventtiilimalleina.


title: Harley-Davidson Motor Company

text: 1928 Ensimmäinen kahdella nokka-akselilla varustettu malli, JD, tulee markkinoille, pystyen suoraan kaupasta 85–100 mph (135–160 km/h) nopeuksiin.


title: Harley-Davidson Motor Company

text: 1929 45 cid-sivuventtiilimoottori Flathead, "lättäpää", esitellään. Moottori osoittautuu todella luotettavaksi.


title: Harley-Davidson Motor Company

text: 1931 USA:ssa kaikki muut moottoripyörävalmistajat Harley-Davidsonia ja Indian Motorcyclesia lukuun ottamatta ovat lopettaneet toimintansa.


title: Harley-Davidson Motor Company

text: 1932 Tehdas julkaisee kolmipyöräisen Servi-Car-mallinsa, pääasiassa poliisin käyttöön. Malli poistui tuotannosta vasta vuonna 1972.


title: Harley-Davidson Motor Company

text: 1933 Suuri lama lähes lopettaa myynnin, Art Deco -kotkakoristelu tulee tukemaan myyntiä.


title: Harley-Davidson Motor Company

text: 1935 Ensimmäiset japanilaiset moottoripyörätehtaat käynnistävät tuotantoaan Harley-Davidsonin luovuttaessa valmistuslisenssin, piirustukset, työkalut ja muotit Sankyolle.


title: Harley-Davidson Motor Company

text: 1941 USA liittyy toiseen maailmansotaan, siviilimoottoripyörien tuotanto lähes lopetetaan. Armeijan mekaanikot valtaavat jälleen tehtaan huoltokoulun.


title: Harley-Davidson Motor Company

text: 1942 Tehdas esittelee XA 750 cc -mallin boxerimoottorilla ja kardaanivedolla tarkoitettuna sotilaskäyttöön aavikoilla.


title: Harley-Davidson Motor Company

text: 1947 Yhtiö ostaa suuren tehdaskokonaisuuden osien valmistamiseen, vain kokoonpano jää vanhalle tehtaalle.


title: Harley-Davidson Motor Company

text: 1948 Hydrauliset venttiilinnostimet moottoriin. (Panhead)


title: Harley-Davidson Motor Company

text: 1949 Hydrauliset etuteleskooppi/iskunvaimentimet esitellään.


title: Harley-Davidson Motor Company

text: 1952 K-malli esitellään, 45cid -sivuventtiilimoottori jossa vaihteisto on samassa valussa kampikammion kanssa. Olympialaiset Suomessa ja Suomen poliisi saa 4 kappaletta Harley-Davidson Panhead -moottoripyöriä.


title: Harley-Davidson Motor Company

text: 1953 50. juhlavuoden malliston pyöriin lisätään juhlavuoden logot. Samana vuonna ainoa kotimainen kilpailija Indian Motorcycles tekee konkurssin.


title: Harley-Davidson Motor Company

text: 1954 KH -malli 51cid koneella.


title: Harley-Davidson Motor Company

text: 1956 Elvis Presley ostaa Harley-Davidson KH pyörän.


title: Harley-Davidson Motor Company

text: 1957 Uusi Sportster XL-mallisto esitellään. Sportster on suoraa jatkoa KH-mallille kansiventtiilein ja 55cid (900cc) kokoisena.


title: Harley-Davidson Motor Company

text: 1958 Ensimmäiset hydraulisilla takaiskunvaimentimilla varustetut mallit Big Twineissä (74cid).


title: Harley-Davidson Motor Company

text: 1960 Tehdas esittelee ensimmäisen skootterinsa, yhtiö ostaa puolet italialaisen Aeronatica-Macchi yhtiön osakekannasta. Aermacchi Harley-Davidson tytäryhtiö tuottaa pieniä yksisylinteisiä moottoripyöriä.


title: Harley-Davidson Motor Company

text: 1962 Yhtiö jatkaa yritysostojaan, ostaen 60 % Tomahawk Boat Manufacturing Companyn osakkeista. Visiona oli että lasikuidun käyttö moottoripyörien osissa tulisi lisääntymään.


title: Harley-Davidson Motor Company

text: 1964 Servi car -mallit saavat ensimmäisinä sähköstartin.


title: Harley-Davidson Motor Company

text: 1965 Electra Glide -malli. Sähköstartti Big Twin -malleihin. Viimeinen Panhead-vuosi ja ensimmäinen Electra Glide.


title: Harley-Davidson Motor Company

text: 1966 Shovelhead-moottori esitellään.


title: Harley-Davidson Motor Company

text: 1969 American Machine and Foundry Company (AMF) ostaa yhtiön osakekannan


title: Harley-Davidson Motor Company

text: 1970 Tehdas esittelee kilpapyörän, XR-750 -mallin joka pohjautuu Sportster-malliin.


title: Harley-Davidson Motor Company

text: 1971 Tehdas esittelee ensimmäisen moottorikelkan. Super Glide FX-1200 "Boat Tail" esitellään. Pyörän on suunnitellut William "Willie G." Davidson joka on alun perin tehtaat perustaneen William A. Davidsonin pojanpoika.


title: Harley-Davidson Motor Company

text: 1972 XR-750 kilpamalliin esitellään alumiiniset sylinterikannet, mallilla dominoidaan maaratakilpailuja 30 vuoden ajan.


title: Harley-Davidson Motor Company

text: 1973 Uusi 4000 neliön kokoonpanotehdas avataan Yorkin kaupungissa Pennsylvanian osavaltiossa. Muut toiminnot säilyvät Milwaukeessa ja Tomahawkissa. Pyöriin tulevat levyjarrut. Maahantuonti Suomeen alkaa uudelleen.


title: Harley-Davidson Motor Company

text: 1977 Tehdas esittelee FXS Low Rider -mallin, sekä XLCR-1000 (Cafe Racer) -mallin. Pyörät ovat William "Willie G." Davidsonin käsialaa.


title: Harley-Davidson Motor Company

text: 1978 Shovelhead moottori kasvaa 80cid (1340 cc) -kokoon.


title: Harley-Davidson Motor Company

text: 1979 Tehdas esittelee ensimmäisen FXEF eli Fat Bob -mallin.


title: Harley-Davidson Motor Company

text: 1980 Tehdas esittelee monta uudistusta eri malleihin, kumityynyjen varassa olevan moottorin FLT-malleihin samoin yhteen kiinnitetyn moottorin ja uuden 5-vaihteisen vaihteiston. Valikoimasta löytyy myös uusi kevlar-vahvisteinen toisioveto joka korvaa perinteisen ketjuvedon. Innokkaat harrastajat perustivat Suomeen edelleen toimivan, nyt jo noin 4 200-jäsenisen merkkikerhon Harley Davidson Club Finlandin.


title: Harley-Davidson Motor Company

text: 1981 13 pääosakasta ostaa yhtiön osakepääoman AMF:ltä.


title: Harley-Davidson Motor Company

text: 1982 Yhä uusia ideoita otetaan tuotantoon, tuotantotapoja muutetaan kustannustehokkaammaksi ja laatua saadaan samalla parannettua.


title: Harley-Davidson Motor Company

text: 1983 Tehdas ajaa kauppakomissioon (International Trade Commission) aloitteen rangaistustullista Japanista tuotaville yli 700 cc -kokoisille moottoripyörille. Määräaikainen 5-vuotinen rangaistustulli tulee voimaan huhtikuussa 1983. 1920-luvulta peräisin oleva HOG-nimi otetaan "viralliseen" käyttöön tarkoittaen Harley-Davidson Owners Groupia. HOG tarjoaa erilaisia lisäpalveluita jäsenilleen. Uuden Harleyn ostaja saa vuoden ilmaisen jäsenyyden kerhoon.


title: Harley-Davidson Motor Company

text: 1984 Yhtiö esittelee täysin uudet Evolution-sarjan moottorit ja uuden Softail-malliston. Uusi Evolution-moottorisarja jatkaa 45º V-2 moottoreiden perinnettä 1340 cc kokoisena.


title: Harley-Davidson Motor Company

text:
1986 Yhtiö listautuu New Yorkin pörssiin omana yhtiönään. Samalla se ostaa Holiday Rambler Corporation -yhtiön joka tuottaa suuria ja laadukkaita matkailuautoja Yhdysvaltain markkinoille.
Evolution sportster mallit esitellään (883 & 1200)


title: Harley-Davidson Motor Company

text: 1987 Yhtiö pyytää kauppakomissiolta (International Trade Commission) rangaistustullien kumoamista yhtiön talouden parannuttua merkittävästi. Samalla se julkistaa "Buy Back Program" Sportster XLH883 -mallille, ostaessasi tuon mallin tehdas tarjoaa täyden myyntihinnan hyvityksen vaihdettaessa 2 vuoden sisällä uuteen FL- tai FX-malliin.


title: Harley-Davidson Motor Company

text: 1988 Yhtiö juhlii 85-vuotissyntymäpäiväänsä Milwaukeessa 60 000 vierailijan kanssa, tehtaan museo siirretään tien päälle esittelemään vanhoja moottoripyöriään sekä kilpailusaavutuksiaan.


title: Harley-Davidson Motor Company

text: 1991Sportster sarjaan 5-vaihteinen vaihdelaatikko. Tehdas julkistaa uuden viimeisintä tekniikkaa hyödyntävän maalaamon rakentamisen Yorkin tehtaiden yhteyteen, maalamo on täydessä toiminnassa 1992.


title: Harley-Davidson Motor Company

text: 1993 Yhtiö juhlii 90-vuotissyntymäpäiviä Milwaukeessa, järjetettyyn paraatiajoon osallistui noin 100 000 moottoripyörää. Yhtiö ostaa vähemmistöosan 49 % Buell Motorcycle Companysta.


title: Harley-Davidson Motor Company

text: 1994 Yhtiön kilpailuosaston kehittelemä VR-1000 Superbike esitellään ja ilmoittautuu kilpailuihin.


title: Harley-Davidson Motor Company

text: 1995 Ensimmäinen polttoaineen ruiskutuksella oleva malli esitellään, ja koska kyseessä on Electra Glide -mallin 30-vuotisjuhla se saa kunnian.


title: Harley-Davidson Motor Company

text: 1996 Uusi viimeisintä tekniikkaa hyödyntävä 23 000 neliön varaosa- ja lisävarusteiden jakelukeskus avataan Franklinin kaupungissa Wisconsinin osavaltiossa.


title: Harley-Davidson Motor Company

text: 1997 Uusi 20 000 neliön suunnitteluosasto avataan Milwaukeen, rakennus omistetaan William G. Davidsonille. Moottoreiden valmistusta siirretään Menomomeesta ostettuun tehtaaseen. Sportster -mallien valmistus aloitetaan Kansas Cityyn rakennetulla n. 30 000 neliön tehtaalla.


title: Harley-Davidson Motor Company

text: 1998 Yhtiö juhlii 95-vuotistaivaltaan, järjestetyssä paraatiajossa noin 140 000 moottoripyörää. Manauksessa Brasiliassa avataan ensimmäinen kokoonpanotehdas Yhdysvaltain ulkopuolella. Yhtiö ostaa lisää 49 % Buell Motorcycle Companyn osakkeista, jolloin Eric Buell jää yhtiön hallituksen puheenjohtajaksi ja omistajaksi 2 % osuudella.


title: Harley-Davidson Motor Company

text: 1999 Uudet Twin Cam 88A -moottorit esitellään Touring- ja Dyna -malleissa.


title: Harley-Davidson Motor Company

text: 2000 Tehdas esittelee uudet Softail-mallit joissa tasapaino akselilla uudistettu. Twin Cam 88B -moottoriin Softail-malliin saa valinnaisvarusteena polttoaineen ruiskutuksen.


title: Harley-Davidson Motor Company

text: 2001 Yhtiö ilmoittaa laajentavansa kaikkia päätuotantolaitoksiaan. Buell XB -sarjan ensimmäinen malli Firebolt XB9R esitellään (tuotantoon 2002)


title: Harley-Davidson Motor Company

text: 2002 Tehdas julkaisee jo edellisvuonna esitellyn VRSCA V-Rod -mallin uudella Revolution moottorilla. V-Rod on tehtaan ensimmäinen vesijäähdytteinen malli, jossa myös kannen yläpuoliset nokka-akselit 60° sylinterikulmassa. Ensi kertaa tehtaan mallistossa teholukema suoraan kaupasta menee yli 100 hevosvoiman 115 hevosvoiman lukemallaan.


title: Harley-Davidson Motor Company

text: 2003 Yhtiö järjesti 100-vuotisjuhlat Millwaukeessa 29. elokuuta – 1. syyskuuta. Juhliin osallistui noin 10 000 motoristia. Buell Lightning XB9S esitellään.


title: Harley-Davidson Motor Company

text: 2004 Sportster-mallit saavat uudistetun kumiripustetun moottorin ja uuden rungon.


title: Harley-Davidson Motor Company

text: 2005 Yhtiö ja Muscular Dystrophy Association (MDA) juhlistavat 25 vuotta kestänyttä yhteistyötä.


title: Harley-Davidson Motor Company

text: 2006 Tehdas julkistaa 6-vaihteiset vahteistot Dyna-mallistossa, samoin suunnitelman avata uuden museon Milwaukeessa vuonna 2008